polyglot-tagger/wikipedia-language-snippets-filtered huggingface dataset:
೨೦೦೮ರ ಡೆಮೋಕ್ರಾಟಿಕ್ ನ್ಯಾಷನಲ್ ಕಂವೆಂಷನ್ ನ ಮೊದಲ ರಾತ್ರಿ ಕ್ರೈಗ್ ರಾಬಿನ್ಸನ್ ತನ್ನ ತಂಗಿಯನ್ನು ಸಭೆಗೆ ಪರಿಚಯ ಮಾಡಿಸಿದರು. ಮಿಚೆಲ್ ತಮ್ಮ ಭಾಷಣದಲ್ಲಿ ಅಮೆರಿಕದ ಕನಸು ಹೇಗಿರಬೇಕೋ ಅದೇ ಮೂರ್ತಿವೆತ್ತಂತೆ ತಾನು ಮತ್ತು ತಮ್ಮ ಕುಟುಂಬ ಇರುವುದು ಎಂಬ ರೀತಿಯಲ್ಲಿ ಬಿಂಬಿಸಲು ಯತ್ನಿಸಿದರು. "ನೀವು ನಿಮಗೆ ಜೀವನದಲ್ಲಿ ಏನು ಬೇಕೋ ಅದನ್ನು ಪಡೆಯಲು ಶ್ರಮಿಸುತ್ತೀರಿ, ನಿಮ್ಮ ನುಡಿಯೇ ನಿಮ್ಮ ಬದ್ಧತೆ, ನೀವು ನುಡಿದಂತೆ ನಡೆಯುತ್ತೀರಿ, ನೀವು ಜನರನ್ನು ಸಭ್ಯತೆ ಮತ್ತು ಗೌರವದಿಂದ ಕಾಣುತ್ತೀರಿ, ಅವರು ನಿಮಗೆ ಅಪರಿಚಿತರಾಗಿದ್ದಾಗ್ಯೂ ಹಾಗೂ ನಿಮಗೆ ಅವರೊಡನೆ ಸಹಮತವಿಲ್ಲದಿದ್ದಾಗಲೂ" ಎಂಬುದನ್ನು ಮಿಚೆಲ್ ಮತ್ತು ಬರಾಕ್ ನಂಬಿರುವುದಾಗಿ ಅವರು ಹೇಳಿದರು. ಅವರು 'ನನ್ನ ದೇಶದ ಬಗ್ಗೆ ನನಗೆ ಪ್ರಥಮ ಬಾರಿಗೆ ಹೆಮ್ಮೆಯೆನ್ನಿಸುತ್ತಿದೆ' ಎಂದು ಹೇಳಿದ್ದುದಕ್ಕೆ ಟೀಕೆಗಳನ್ನು ವ್ಯಕ್ತಪಡಿಸಿದುದಕ್ಕೆ ಪ್ರತಿಕ್ರಿಯೆ ನೀಡುತ್ತಾ ತಾವು ತಮ್ಮ ದೇಶವನ್ನು ಬಹಳ ಪ್ರೀತಿಸುವುದಾಗಿ ಒತ್ತಿ ಹೇಳಿದರು. ಈ ಪ್ರಾಸ್ತಾವಿಕ ನುಡಿಗಳು ಎಲ್ಲೆಡೆಯೂ ಮೆಚ್ಚುಗೆ ಗಳಿಸಿದವು ಮತ್ತು ಸಾಮಾನ್ಯವಾಗಿ ಎಲ್ಲರಿಂದಲೂ ಸಕಾರಾತ್ಮಕ ವಿಮರ್ಶೆಗಳು ಕೇಳಿಬಂದವು. ರಾಸ್ಮುಸ್ಸೆನ್ ರಿಪೋರ್ಟ್ಸ್ ಸಮೀಕ್ಷೆಯ ಪ್ರಕಾರ ಅಮೆರಿಕನ್ನರಲ್ಲಿ ಆಕೆಯ ಬಗ್ಗೆ ಮೆಚ್ಚುಗೆಯು ೫೫% ಅನ್ನು ಮುಟ್ಟಿತ್ತು.
ಅಕ್ಟೋಬರ್ ೬, ೨೦೦೮ರ ಪ್ರಸಾರದಲ್ಲಿ ಲ್ಯಾರಿ ಕಿಂಗ್ ಮಿಚೆಲ್ ರನ್ನು ಅಮೆರಿಕದ ಮತದಾರರು ಬ್ರಾಡ್ಲೇ ಪರಿಣಾಮವನ್ನು ಮೀರಿದ್ದಾರೆಯೇ ಎಂದು ಕೇಳಿದರು. ಅವರ ಪತಿಯು ಸ್ಪರ್ಧಿಸಲು ನಾಮಾಂಕಿತಗೊಂಡಿರುವುದೇ ಆ ನಿಟ್ಟಿಗೆ ಪ್ರಬಲವಾದ ದಿಕ್ಸೂಚಿ ಎಂದು ಅವರು ಹೇಳಿದರು. ಅದೇ ರಾತ್ರಿ ಅವರನ್ನು ಡೈಲಿ ಷೋ ದ ಜಾನ್ ಸ್ಟುವರ್ಟ್ ಸಹ ಸಂದರ್ಶಿಸಿದಾಗ ಮಿಚೆಲ್ ತನ್ನ ಪತಿಯ ಚುನಾವಣಾ ಪ್ರಚಾರದ ಬಗ್ಗೆ ಮತ್ತು ಪತಿಯ ಬಗ್ಗೆ ಬಂದ ಟೀಕೆಗಳನ್ನು ತಟಾಯಿಸಿದರು.
ಫಾಕ್ಸ್ ಬ್ಯೂಸ್ ನ ಅಮೆರಿಕಾಸ್ ಪಲ್ಸ್ ಕಾರ್ಯಕ್ರಮದಲ್ಲಿ ಇ.ಡಿ. ಹಿಲ್ ಒಬಾಮ ಡಿಮೋಕ್ರಾಟಿಕ್ ಅಧ್ಯಕ್ಷಸ್ಥಾನಕ್ಕೆ ನಾಮನೋಂದಣಿಯನ್ನು ಗಿಟ್ಟಿಸಿಕೊಂಡ ರಾತ್ರಿ ಒಬಾಮ ದಂಪತಿಗಳು ಹಂಚಿಕೊಂಡ ಮೊದಲ ಬಂಪ್ ಬಗ್ಗೆ ಮಾತನಾಡುತ್ತಾ ಅದು "ಭಯೋತ್ಪಾದಕರ ಮೊದಲ ತಿವಿತ" ಎಂದರು; ಹಿಲ್ ರನ್ನು ಪ್ರಸಾರದಿಂದ ಹೊರದಬ್ಬಲಾಯಿತು ಹಾಗೂ ಆ ಕಾರ್ಯಕ್ರಮವನ್ನೇ ರದ್ದುಗೊಳಿಸಲಾಯಿತು.
ಮಿಚೆಲ್ ಲಾವಾಘ್ನ್ ರಾಬಿನ್ಸನ್ ಹುಟ್ಟಿದ್ದು ಜನವರಿ ೧೭, ೧೯೬೪ರಂದು; ಜನ್ಮಸ್ಥಳ ಷಿಕಾಗೋದ ಇಲಿನಾಯ್ಸ್; ತಂದೆ ಫ್ರೇಸರ್ ರಾಬಿನ್ಸನ್ , ಒಬ್ಬ ನೀರು ಉದ್ದಿಮೆಯ ಸಂಸ್ಥೆಯ ಉದ್ಯೋಗಿ ಹಾಗೂ ಡೆಮೋಕ್ರಾಟಿಕ್ ವಿಭಾಗದ ಕ್ಯಾಪ್ಟನ್. ಇವರ ತಾಯಿ ಮರಿಯನ್ , ಸ್ಪೀಗೆಲ್ಸ್ ಕ್ಯಾಟಲಾಗ್ ಸ್ಟೋರ್ ನಲ್ಲಿ ಕಾರ್ಯದರ್ಶಿಯಾಗಿ ಕೆಲಸ ಮಾಡುತ್ತಿದ್ದರು. ಮಿಚೆಲ್ ಪ್ರೌಢಶಾಲೆಯ ಮೆಟ್ಟಿಲು ಹತ್ತುವವರೆಗೆ ಅವರ ತಾಯಿ ಪೂರ್ಣಪ್ರಮಾಣದ ಗೃಹಿಣಿಯೇ ಆಗಿದ್ದರು. ರಾಬಿನ್ಸನ್ ಮತತು ಷೀಲ್ಡ್ಸ್ ಕುಟುಂಬಗಳು ತಮ್ಮ ಮೂಲವ ನ್ನು ಅಮೆರಿಕದ ದಕ್ಷಿಣದಲ್ಲಿ ನಾಗರಿಕರ ಯುದ್ಧ ಕ್ಕೂ ಮುಂಚಿನ ದಿನಗಳಲ್ಲಿ ವಾಸಿಸುತ್ತಿದ್ದ ಆಫ್ರಿಕನ್ ಅಮೆರಿಕನ್ನರವರೆಗೆ ದಾಖಲಿಸಿದ್ದಾರೆ. ಇವರ ತಂದೆಯ ಕಡೆಯ ತಾತನ ತಾತನಾದ ಜಿಮ್ ರಾಬಿನ್ಸನ್ ಒಬ್ಬ ಅಮೆರಿಕನ್ ಗುಲಾಮರಾಗಿ ದಕ್ಷಿಣ ಕೆರೋಲಿನಾರಾಜ್ಯದಲ್ಲಿದ್ದರು, ಇಂದಿಗೂ ಆ ಸ್ಥಳದಲ್ಲಿ ಅವರ ತಂದೆಯ ಕೆಲವು ಸಂಬಂಧಿಕರು ವಾಸಿಸುತ್ತಿದ್ದಾರೆ. ಅವರ ತಾಯಿಯ ಅಜ್ಜಿಯ ಅಜ್ಜಿಯಾದ ಮೆಲ್ವಿನಿಯಾ ಷೀಲ್ಡ್ಸ್ ಸಹ ಗುಲಾಮರಾಗಿದ್ದು, ಒಬ್ಬ ಬಿಳಿಯನಿಗೆ ಬಸಿರಾಗಿದ್ದರು. ಆ ಬಿಳಿಯನ ಹೆಸರು ಹಾಗೂ ಇವರೀರ್ವರ ಸಂಬಂಧದ ಬಗ್ಗೆ ಇದ್ದ ಮಾಹಿತಿಗಳು ಕಳೆದುಹೋಗಿವೆ. ಅವರು ಮಿಚೆಲ್ ನ ತಾಯಿಯ ಅಜ್ಜನ ಅಜ್ಜ, ಉಭಯ-ಪಂಗಡಿಗ ಡಾಲ್ಫಸ್ ಟಿ. ಷೀಲ್ಡ್ಸ್ ಗೆ ಜನ್ಮವಿತ್ತರು.
ಅವರು ಷಿಕಾಗೋದ ದಕ್ಷಿಣ ತೀರದ ಸಮುದಾಯ ಪ್ರದೇಶದಲ್ಲಿನ ಯೂಕ್ಲಿಡ್ ಸ್ಟ್ರೀಟ್ ಎಂಬ ಬೀದಿಯಲ್ಲಿರುವ ಎರಡಂತಸ್ತಿನ ಮನೆಯೊಂದರಲ್ಲಿ ಬೆಳೆದವರು. ಅವರ ಮಾತಾಪಿತೃಗಳು ಆ ಮನೆಯ ಎರಡನೆಯ ಅಂತಸ್ತಿನಲ್ಲಿದ್ದ ಒಂದು ಅಪಾರ್ಟ್ ಮೆಂಟನ್ನು, ನೆಲ ಅಂತಸ್ತಿನಲ್ಲಿದ್ದ ಅವರ ಚಿಕ್ಕಜ್ಜಿ ಹಾಗೂ ಆ ಕಟ್ಟಡದ ಮಾಲಿಕರಿಂದ ಬಾಡಿಗೆಗೆ ಪಡೆದರು. "ನಾನು ಬೆಳೆದದ್ದು ಒಂದು ಸಾಂಪ್ರದಾಯಿಕ ವಾತಾವರಣದಲ್ಲಿ" ಎನ್ನುತ್ತಾರೆ ಮಿಚೆಲ್ "ಅಮ್ಮ ಮನೆಯಲ್ಲಿರುತ್ತಿದ್ದರು, ಅಪ್ಪ ಕೆಲಸಕ್ಕೆ ಹೋಗುತ್ತಿದ್ದರು, ಊಟದ ಮೇಜಿನಮೇಲೆ ಊಟ ತಯಾರಾಗಿರುತ್ತಿತ್ತು". ಇವರ ಕುಟುಂಬವು ಮಾನೋಪಲಿ ಆಡುವುದು ಮತ್ತು ಓದುವಿಕೆಯಲ್ಲಿ ಸಂತೋಷವನ್ನು ಕಾಣುತ್ತಿದ್ದಿತು ಮತ್ತು ಅವನ್ನೇ ಹಂಚಿಕೊಳ್ಳುತ್ತಿದ್ದಿತು.
ಈ ಕುಟುಂಬವು ಪ್ರಾರ್ಥನೆಗೆಂದು ಸಮೀಪದ ಸೌತ್ ಶೋರ್ ಮೆಥಾಡಿಸ್ಟ್ ಚರ್ಚ್ ಗೆ ತೆರಳುತ್ತಿದ್ದಿತು.
ರಾಬಿನ್ಸನ್ ಕುಟುಂಬವು ಮಿಚಿಗನ್ ನ ವೈಟ್ ಕ್ಲೌಡ್ ಎಂಬ ಹಳ್ಳಿಯ ಮನೆಯಲ್ಲಿ ತಮ್ಮ ರಜಾ ದಿನಗಳನ್ನು ಕಳೆಯುತ್ತಿದ್ದಿತು. ಮಿಚೆಲ್ ಮತ್ತು ಅವರ ಸಹೋದರ ಕ್ರೈಗ್ ಎರಡನೆಯ ಗ್ರೇಡನ್ನು ತಟಾಯಿಸಿದರು. ಆರನೆಯ ಗ್ರೇಡ್ ತಲುಪುವ ವೇಳೆಗೆ ಮಿಚೆಲ್ ಬ್ರೈನ್ ಮಾವ್ರ್ ಎಲಿಮೆಂಟರಿ ಶಾಲೆ ಯಲ್ಲಿ ದತ್ತ ತರಗತಿಯನ್ನು ಸೇರಿದರು.
ಅವರು ಷಿಕಾಗೋದ ಮೊದಲ ಮ್ಯಾಗ್ನೆಟ್ ಹೈ ಸ್ಕೂಲ್ ಆದ ವಿಟ್ನೀ ಯಂಗ್ ಹೈ ಸ್ಕೂಲ್ ನಲ್ಲಿ ತಮ್ಮ ವಿದ್ಯಾಭ್ಯಾಸವನ್ನು ಮುಂದುವರಿಸುತ್ತಾ ಆ ಶಾಲೆಯ ಶ್ರೇಷ್ಠ ವಿದ್ಯಾರ್ಥಿಗಳ ಪಟ್ಟಿಯನ್ನು ನಾಲ್ಕು ವರ್ಷಗಳ ಅಲಂಕರಿಸಿ, ಮುಂದುವರಿದ ಉದ್ಯೋಗಾವಕಾಶಭರಿತ ತರಗತಿಗಳಲ್ಲಿ ವ್ಯಾಸಂಗ ಮುಂದುವರಿಸಿದರು ಮತ್ತು ನ್ಯಾಷನಲ್ ಆನರ್ ಸೊಸೈಟಿಯಲ್ಲಿ ವಿದ್ಯಾರ್ಥಿಗಳ ಕೌನ್ಸಿಲ್ ನ ಖಜಾಂಚಿಯಾಗಿ ಸೇವೆ ಸಲ್ಲಿಸಿದರು. ದಕ್ಷಿಣದ ತುದಿಯಲ್ಲಿದ ಅವೆ ಮನೆಯಿಂದ ಪಶ್ಚಿಮದ ತುದಿಯ ಹತ್ತಿರಕ್ಕೆ ತಲುಪಲು ಅವರಿಗೆ ಮೂರುಗಂಟೆಗಳ ಸಮಯ ಬೇಕಾಗುತ್ತಿತ್ತು. ಅವರು ಜೆಸ್ಸೆ ಜ್ಯಾಕ್ಸನ್ ಜೂನಿಯರ್ ನ ತಂಗಿ ಹಾಗೂ ಜೆಸ್ಸೆ ಜ್ಯಾಕ್ಸನ್ ರ ಮಗಳಾದ ಸಾಂಟಿತಾ ಜ್ಯಾಕ್ಸನ್ ರ ಸಹಪಾಠಿಯಾಗಿದ್ದರು ೧೯೮೧ರಲ್ಲಿ ಅವರು ತರಗತಿಯಲ್ಲಿ ಹೆಚ್ಚು ಅಂಕ ಪಡೆದವರಲ್ಲಿ ಎರಡನೆಯವರಾಗಿ ತರಗತಿಯ ಸಲ್ಯೂಟೇಟೋರಿಯನ್ ಆಗಿ ತಮ್ಮ ಹೈಸ್ಕೂಲ್ ವ್ಯಾಸಂಗವನ್ನು ಮುಗಿಸಿದರು.
ಮಿಚೆಲ್ ಗೆ ತನ್ನ ಸಹೋದರನನ್ನು ಹಿಂಬಾಲಿಸಿ ಪ್ರಿನ್ಸ್ ಟನ್ ಯೂನಿವರ್ಸಿಟಿ ಸೇರುವ ಮನಸ್ಸಾಯಿತು; ಕ್ರೈಗ್ ತಮ್ಮ ಪದವಿಯನ್ನ ೧೯೮೩ರಲ್ಲಿ ಪಡೆದರು. ಪ್ರಿನ್ಸ್ ಟನ್ ನಲ್ಲಿ ಅವರು ಫ್ರೆಂಚ್ ಭಾಷೆಯನ್ನು ಹೇಳಿಕೊಡುವ ರೀತಿ ಸರಿಯಿಲ್ಲವೆಂದು ವಾದಿಸಿದರು; ಅದು ಹೆಚ್ಚು ಸಂಭಾಷಣಾಯುಕ್ತವಾಗಿರಬೇಕೆಂದು ಅವರ ಅನಿಸಿಕೆಯಾಗಿತ್ತು. ಪದವಿ ಪೂರ್ಣಗೊಳಿಸಲು ಒಂದು ಪ್ರಬಂಧವನ್ನು ಮಂಡಿಸುವುದು ಅಗತ್ಯವಾಗಿದ್ದು, ಮಿಚೆಲ್ "ಪ್ರಿನ್ಸ್ ಟನ್ ಎಜುಕೇಟೆಡ್ ಬ್ಲ್ಯಾಕ್ಸ್ ಎಂಡ್ ದ ಬ್ಲ್ಯಾಕ್ ಕಮ್ಯೂನಿಟಿ" ಎಂಬ ವಿಷಯದ ಬಗ್ಗೆ ಪ್ರಬಂಧ ಮಂಡಿಸಿದರು.
"ನನಗೆ ಆಘಾತವಾದ ನೆನಪಿದೆ," ಎನ್ನುತ್ತಾರೆ ಮಿಚೆಲ್, "ಕಾಲೇಜಿನ ವಿದ್ಯಾರ್ಥಿಗಳುಗಳಲ್ಲಿ ಬರುತ್ತಿದ್ದರು! ನನಗೆ ಗಳನ್ನು ಹೊಂದಿದ್ದ ಮಾತಾಒಉತೃಗಳು ಸಹ ಪರಿಚಯವಿರಲಿಲ್ಲ." ಪ್ರಿನ್ಸ್ ಟನ್ ನಲ್ಲಿದ್ದಾಗ ಅವರು ಥರ್ಡ್ ವರ್ಲ್ಡ್ ಸೆಂಟರ್ ಎಂಬ ಅಲ್ಪಸಂಖ್ಯಾತ ವಿದ್ಯಾರ್ಥಿಗಳ ಪರವಾದ ಶೈಕ್ಷಣಿಕ ಹಾಗೂ ಸಾಂಸ್ಕೃತಿಕ ತಂಡವನ್ನು ಸೇರಿದರು; ಆ ತಂಡವು ಒಂದು ದೈನಿಕ ಸೇವಾ ಕೇಂದ್ರವನ್ನು ನಡೆಸುತ್ತಿದ್ದು ಅದರಲ್ಲಿ ಶಾಲಾನಂತರದ ಅವಧಿಯಲ್ಲಿ ಪಾಠ ಹೇಳಿಕೊಡುವುದೂ ಸೇರಿತ್ತು. ರಾಬಿನ್ಸನ್ ಸಮಾಜಶಾಸ್ತ್ರವನ್ನು ಪ್ರಮುಖವಾಗಿಯೂ, ಆಫ್ರಿಕನ್-ಅಮೆರಿಕನ್ ಅಧ್ಯಯನವನ್ನು ಹೆಚ್ಚುವರಿಯಾಗಿಯೂ ವ್ಯಾಸಂಗ ಮಾಡಿ ಪದವಿ ಪಡೆದುದೇ ಅಲ್ಲದೆ ಕಮ್ ಲಾಡೆ ಬ್ಯಾಚುಲರ್ ಆಫ್ ಆರ್ಟ್ಸ್ ಪದವಿಯಲ್ಲಿ ತೇರ್ಗಡೆ ಹೊಂದಿದರು.
ಅವರು ತಮ್ಮ ಜ್ಯೂರಿಸ್ ಡಾಕ್ಟರ್ ಪದವಿಯನ್ನು ಹಾರ್ವರ್ಡ್ ಕಾನೂನು ವಿದ್ಯಾಲಯದಿಂದ ೧೯೮೮ರಲ್ಲಿ ಪಡೆದರು. ಹಾರ್ವರ್ಡ್ ನಲ್ಲಿ ಅವರು ಅಲ್ಪಸಂಖ್ಯಾತರ ಪೈಕಿ ಇರುವ ವೃತ್ತಿಪರರನ್ನು ಉದ್ಯೋಗಕ್ಕೆ ತೆಗೆದುಕೊಳ್ಳಲು ಆಗ್ರಹಪಡಿಸುವಂತಹ ಪ್ರದರ್ಶನಗಳನ್ನು ಹಮ್ಮಿಕೊಂಡರು ಮತ್ತು ಹಾರ್ವರ್ಡ್ ಲೀಗಲ್ ಏಯ್ಡ್ ಬ್ಯೂರೋದಲ್ಲಿ ಕೆಲಸ ಮಾಡುತ್ತಾ ಕಡಿಮೆ ಆದಾಯದ ಬಾಡಿಗೆದಾರರ ಗೃಹಸಂಬಂಧಿತ ಕೇಸುಗಳಲ್ಲಿ ಸಹಾಯ ಒದಗಿಸಿದರು. ಅವರು ಸ್ನಾತಕೋತ್ತರ ಪದವಿ ಪಡೆದ ಮೂರನೆಯ ಮೊದಲ ಮಹಿಳೆಯಾಗಿದ್ದಾರೆ; ಅವರ ಹಿಂದಿನ ಮೊದಲ ಮಹಿಳೆಯರಾದ ಜಿಲೆರಿ ರೋಧಾಮ್ ಕ್ಲಿಂಟನ್ ಮತ್ತು ಲಾರಾ ಬುಷ್ ಸಹ ಸಹ ಸ್ನಾತಕೋತ್ತರ ಪದವೀಧರರೇ. ಜುಲೈ ೨೦೦೮,ರಲ್ಲಿ ಒಬಾಮ ೧೦೦ ವರ್ಷ ಹಳೆಯ ಕಪ್ಪು ವಿದ್ಯಾರ್ಥಿನಿಯರ ಸಂಢ ವಾದ ಆಲ್ಫಾ ಕಪ್ಪಾ ಆಲ್ಫಾದ ಗೌರವ ಸದಸ್ಯರಾಗುವ ಆಹ್ವಾನವನ್ನು ಸ್ವೀಕರಿಸಿದರು; ಮಿಚೆಲ್ ಓದುತ್ತಿದ್ದಾಗ ಪ್ರಿನ್ಸ್ ಟನ್ ನಲ್ಲಿ ಯಾವುದೇ ಸಕ್ರಿಯ ಪದವಿಪೂರ್ವ ವಿಭಾಗ ಇರಲಿಲ್ಲ.
ಅವರು ಮೊದಲ ಮಹಿಳೆಯಾದ ಪ್ರಪ್ರಥಮ ತಿಂಗಳುಗಳಲ್ಲಿ ಅವರು ಹೋಮ್ ಲೆಸ್ ಷೆಲ್ಟರ್ ಮತ್ತು ಸೂಪ್ ಕಿಚನ್ ಗಳಿಗೆ ಆಗಾಗ್ಗೆ ಭೇಟಿಯಿತ್ತಿದ್ದಾರೆ. ಅಲ್ಲದೆ ಶಾಲೆಗಳಿಗೂ ಪ್ರತಿನಿಧಿಗಳನ್ನು ಕಳುಹಿಸಿ ಸಾರ್ವಜನಿಕ ಸೇವೆಯ ಪರವಾಗಿ ದನಿಯೆತ್ತಿದ್ದಾರೆ. ಏಪ್ರಿಲ್ ೨೦೦೯ರಲ್ಲಿ, ತಮ್ಮ ಮೊದಲ ವಿದೇಶೀ ಪ್ರವಾಸದಲ್ಲಿ ಅವರು ಬ್ರಿಟಿಷ್ ಪ್ರಧಾನ ಮಂತ್ರಿ ಗಾರ್ಡನ್ ಬ್ರೌನ್ ರ ಪತ್ನಿ ಸಾರಾ ಬ್ರೌನ್ ರೊಡನೆ ಒಂದು ಕ್ಯಾನ್ಸರ್ ವಾರ್ಡ್ ಗೆ ಭೇಟಿಯಿತ್ತರು. ಸೇನಾ ಕುಟುಂಬಗಳ ಪರವಾಗಿ ತಮ್ಮ ವಾದವನ್ನು ಅವರು ಮಂಡಿಸತೊಡಗಿದ್ದಾರೆ. ತನ್ನ ಹಿಂದಿನ ಪ್ರಥಮ ಮಹಿಳೆಯರಾದ ಕ್ಲಿಂಟನ್ ಮತ್ತು ಬುಷ್ ರಂತೆಯೇ ಮಿಚೆಲ್ ಸಹ ಸಾವಯವ ಆಹಾರವನ್ನೇ ವೈಟ್ ಹೌಸ್ ನ ಪಾಕಶಾಲೆಯಲ್ಲಿ ಬಳಸಲು ತಾಕೀತು ಮಾಡುವುದರ ಮೂಲಕ ಸಾವಯವ ಚಳುವಳಿಯನ್ನು ಬೆಂಬಲಿಸಿದ್ದಾರೆ, ವೈಟ್ ಹೌಸ್ ನ ದಕ್ಷಿಣ ಹುಲ್ಲುಹಾಸಿನ ಪ್ರದೇಶದಲ್ಲಿ ಸಾವಯವ ತೋಟವನ್ನು ಬೆಳೆಸುವುದರ ಮೂಲಕ ಮತ್ತು ಜೇನುಗೂಡೊಂದನ್ನು ಸ್ಥಾಪಿಸುವುದರ ಮೂಲಕ ಒಬಾಮ ಜನರ ಗಮನ ಸೆಳೆದಿದ್ದಾರೆ; ಈ ತೋಟದಲ್ಲಿ ಬೆಳೆದ ತರಕಾರಿ ಮತ್ತು ಈ ಜೇನುಗೂಡಿನ ಜೇನು ಪ್ರಥಮ ಕುಟುಂಬಕ್ಕೆ, ರಾಜ್ಯಮಟ್ಟದ ಔತಣಗಳಿಗೆ ಮತ್ತು ಇತರ ಅಧಿಕೃತ ಕೂಟಗಳ ಸಂದರ್ಭಗಳಲ್ಲಿ ಬಳಸಲಾಗುತ್ತದೆ.
ತನ್ನ ಪತಿಯ ಯೋಜನೆಗಳ ಪ್ರಾಮುಖ್ಯತೆಯನ್ನು ಅನುಕ್ರಮವಾಗಿ ಅರಿತು ಅವನ್ನು ಪ್ರಚಾರ ಮಾಡುವ ಹಸ್ತಪ್ರತಿಗಳನ್ನು ಬಿತ್ತರಿಸುವುದರ ಮೂಲಕ ಅದನ್ನು ಬೆಂಬಲಿಸುವುದರಲ್ಲಿ ಮಿಚೆಲ್ ಬರಾಕ್ ರಿಗೆ ಸಲಹಾಗಾರರೂ, ಸಹಾಕರೂ ಆಗಿದ್ದಾರೆ. ಪೇ ಈಕ್ವಿಟೀ ಕಾನೂನು ಜಾರಿಗೆ ಬಂದನಂತರ ಮಹಿಳಾ ಹಕ್ಕುಗಳಿಗಾಗಿ ಶ್ರಮಿಸುವ ವಕೀಲರು ಸಂಭ್ರಮಪಡಲೆಂದೇ ಒಂದು ಔತಣಕೂಟವನ್ನು ಒಬಾಮ ವೈಟ್ ಹೌಸ್ ನಲ್ಲಿ ಏರ್ಪಡಿಸಿದರು. ಯುನೈಟೆಡ್ ಸ್ಟೇಟ್ಸ್ ಗೃಹ ಮತ್ತು ನಗರಾಭಿವೃದ್ಧಿ ಇಲಾಖೆ ಮತ್ತು ಯುನೈಟೆಡ್ ಸ್ಟೇಟ್ಸ್ ಶಿಕ್ಷಣ ಇಲಾಖೆಗಳಿಗೆ ಭೇಟಿಯಿತ್ತಾಗ ಅವರು ವಿತ್ತ ಪ್ರಚೋದಕ ಕಾಯಿದೆಯನ್ನು ಬೆಂಬಲಿಸುವುದಾಗಿ ಹೇಳಿಕೆ ನೀಡಿದ್ದಾರೆ . ಕೆಲವು ವೀಕ್ಷಕರು ಮಿಚೆಲ್ ರ ಸಂವಿಧಾನಾತ್ಮಕ ಕಾರ್ಯಗಳನ್ನು ಮೆಚ್ಚೆಗೆಯ ನೋಟದಿಂದ ಕಂಡಿದ್ದಾರೆ, ಮತ್ತೆ ಕೆಲವರು ಮಿಚೆಲ್ ರಾಜಕೀಯದಲ್ಲಿ ತಮ್ಮನ್ನು ಹೆಚ್ಚು ತೊಡಗಿಸಿಕೊಳ್ಳುವುದು ಸರಿಯಲ್ಲವೆಂದಿದ್ದಾರೆ. ಮಿಚೆಲ್ ರ ಪ್ರತಿನಿಧಿಗಳ ಪ್ರಕಾರ, ಮಿಚೆಲ್ ಎಲ್ಲಾ ಯುನೈಟೆಡ್ ಸ್ಟೇಟ್ಸ್ ಕ್ಯಾಬಿನೆಟ್-ಮಟ್ಟದ ಪ್ರತಿನಿಧಿಗಳನ್ನೂ ಭೇಟಿ ಮಾಡುವುದರ ಮೂಲಕ ವಾಷಿಂಗ್ಟನ್ ಅನ್ನು ಹೆಚ್ಚು ಪರಿಚಯ ಮಾಡಿಕೊಳ್ಳುವ ಬಯಕೆಯಿದೆ.
ಪ್ರಥಮ ಮಹಿಳೆಯಾದ ಮೊದಮೊದಲ ತಿಂಗಳುಗಳಲ್ಲಿ ಅವರಿಗೆ ಸಾರ್ವಜನಿಕರ ಬೆಂಬಲ ಹೆಚ್ಚು ಹೆಚ್ಚಾಗಿ ದೊರಕುತ್ತಿದೆ. ರಿಪಬ್ಲಿಕನ್ನರು ಮತ್ತು ಸೇನಾ ಕುಟುಂಬಗಳಿಗೆ ಅವರು ನೀಡಿರುವ ಬೆಂಬಲ ವಿಶೇಷ ಗಮನ ಸೆಳೆದಿದೆ. ಸಾರ್ವಜನಿಕರಿಗೆ ಅವರು ಹೊಂದಿಕೆಯಾಗುತ್ತಿದ್ದಂತೆಯೇ ಅವರನ್ನು ಹೆಚ್ಚು ಹೆಚ್ಚಾಗಿ ರೋಲ್ ಮಾಡೆಲ್ ಆಗಿ ಸ್ವೀಕರಿಸಲಾಗುತ್ತಿದೆ. ನ್ಯೂಸ್ ವೀಕ್ ಅವರ ಮೊದಲ ವಿದೇಶಿ ಪ್ರವಾಸವನ್ನು ಅವರ "ತಾರಾಬಲ" ವೆನ್ನಲಾದ ಬಲಪ್ರದರ್ಶನವೆಂದು ಬಣ್ದಿಸಿತು ಹಾಗೂ ಅದನ್ನು ಪೋಷಾಕಿನ ಭವ್ಯತೆಯ ಪ್ರದರ್ಶನವೆಂದು ಕರೆಯಿತು. ಅಮೆರಿಕ ಮತ್ತು ಬ್ರಿಟನ್ ನ ಮಾಧ್ಯಮಗಳಲ್ಲಿ ಒಬಾಮ ದಂಪತಿಗಳು ರಾಣಿ ಎಲಿಝಬೆತ್ ರನ್ನು ಭೇಟಿಯಾದಾಗ ರಾಯಭಾರ ನಿಯಮದ ಬಗ್ಗೆ ಹಲವಾರು ಚರ್ಚೆಗಳಾದವು, ಹಾಗೂ ಒಂದು ಸ್ವಾಗತಕೂಟದಲ್ಲಿ ಮಿಚೆಲ್ ರಾಣಿಯು ತನ್ನ ಬೆನ್ನನ್ನು ಮುಟ್ಟಿದುದಕ್ಕೆ ಪ್ರತಿಯಾಗಿ ರಾಣಿಯ ಬೆನ್ನನ್ನು ಮುಟ್ಟಿದ್ದು ಸಾಂಪ್ರದಾಯಿಕ ರಾಜನೈತಿಕ ಪರಂಪರೆಗೆ ವಿರುದ್ಧವಾದುದಾಗಿತ್ತು. ಅರಮೆನಯ ಮೂಲಗಳು ಹೀಗೊಂದು ಪ್ರಸಂಗ ನಡೆಯಲೇ ಇಲ್ಲವೆಂದು ಸಾರಿದವು.
ಜೂನ್ ೫, ೨೦೦೯ರಂದು ಮಿಚೆಲ್ ಒಬಾಮ ಪ್ರಸ್ತುತ ಸಿಬ್ಬಂದಿವರ್ಗದ ಮುಖಂಡರಾದ ಜ್ಯಾಕೀ ನಾರಿಸ್ ಸ್ಥಾನದಲ್ಲಿ ತನ್ನ ದೀರ್ಘಕಾಲದ ಸ್ನೇಹಿತೆ ಮತ್ತು ಸಲಹಾಗಾರ್ತಿಯಾದ ಸೂಸನ್ ಷೆರ್ ರನ್ನು ನೇಮಿಸುತ್ತಿದ್ದಾರೆಂದು ವೈಟ್ ಹೌಸ್ ವರದಿ ಮಾಡಿತು. ನಾರಿಸ್ ಕಾರ್ಪೊರೇಷನ್ ಫಾರ್ ನ್ಯಾಷನಲ್ ಎಂಡ್ ಕಮ್ಯೂನಿಟಿ ಸರ್ವೀಸ್ ನ ಹಿರಿಯ ಸಲಹಾಗಾರ್ತಿಯಾಗಿ ನೇಮಕವಾದರು. ನಂತರ, ಫೆಬ್ರವರಿ ೨೦೧೦ರಲ್ಲಿ ವೈಟ್ ಹೌಸ್ ನ ಸಾಮಾಜಿಕ ಕಾರ್ಯದರ್ಶಿ ಡೆಸಿರೀ ರೋಜರ್ಸ್ ರ ರಾಜೀನಾಮೆಯನ್ನು ನಂತರದ ತಿಂಗಳಿಂದ ಜಾರಿಯಾಗುವುದಾಗಿ ಘೋಷಿಸಲಾಯಿತು. ರೋಜರ್ಸ್ ವೈಟ್ ಹೌಸ್ ನ ಅಧಿಕಾರಿಗಳಾದ ಡೇವಿಡ್ ಆಕ್ಸೆಲ್ ರಾಡ್ ರಂತಹವರೊಡನೆ ಭಿನ್ನಾಭಿಪ್ರಾಯ ಹೊಂದಿದ್ದರು; ತದನಂತರ ನವೆಂಬರ್ ೨೪, ೨೦೦೯ರಂದು ವೈಟ್ ಹೌಸ್ ಸ್ಟೇಟ್ ಡಿನ್ನರ್ ಸ್ನಾಫು ಸಂಭವಿಸಿತು. ರೋಜರ್ಸ್ ಜಾಗಕ್ಕೆ ಜೂಲಿಯಾನಾ ಸ್ಮೂಟ್ ರನ್ನು ಆರಿಸಲಾಯಿತು.
ಹಲವಾರು ಮೂಲಗಳು, ಮಿಚೆಲ್ ಉನ್ನತ ಮಟ್ಟದಲ್ಲಿರುವ ಆಫ್ರಿಕನ್-ಅಮೆರಿಕನ್ ಮಹಿಳೆಯಾಗಿದ್ದು ಸ್ಥಿರ ವೈವಾಹಿಕ ಜೀವನ ಹೊಂದಿರುವುದು, ಪ್ರಪಂಚದ ಜನರಿಗೆ ಆಫ್ರಿಕನ್-ಅಮೆರಿಕನ್ ಮಹಿಳೆಯರ ಬಗ್ಗೆ ಸಕಾರಾತ್ಮಕ ಅಭಿಪ್ರಾಯ ಮೂಡಿಸುವಲ್ಲಿ ಈಕೆ ಅನುಕರಣೀಯ ಮೂರ್ತಿಯಾಗಬಹುದೆಂಬ ಆಲೋಚನೆಯನ್ನು ಹೊಂದಿವೆ. ಅವರ ಫ್ಯಾಷನ್ ಆಯ್ಕೆಗಳು ಫ್ಯಾಷನ್ ವೀಕ್ನ ಅಂಗವಾಗಿರುತ್ತಿದ್ದವು, ಆದರೆ ಒಬಾಮರ ಪ್ರಭಾವವು ಫ್ಯಾಷನ್ ಜಗದಲ್ಲಿ ಆಫ್ರಿಕನ್-ಅಮೆರಿಕನ್ ರೂಪದರ್ಶಿಯರು ಹೆಚ್ಚಾಗಿ ಭಾಗವಹಿಸುವಂತಾಗಬಹುದು ಎಂಬ ಕೆಲವರ ನಿರೀಕ್ಷೆಯು ಹುಸಿಯಾಯಿತು.
ತಮ್ಮ ವಿನ್ಯಾಸ ಹಾಗೂ ಶೈಲಿಯ ಪ್ರಜ್ಞೆಯಿಂದ ಮಿಚೆಲ್ ಜ್ಯಾಕ್ವಿಲಿನ್ ಕೆನಡಿಯೊಡನೆ ಹೋಲಿಸಲ್ಪಟ್ಟರೆ ಅವರ ಶಿಸ್ತು ಮತ್ತು ಸೌಂದರ್ಯಪ್ರಜ್ಞೆಯಿಂದ ಬಾರ್ಬರಾ ಬುಷ್ ಗೆ ಹೋಲಿಸಲ್ಪಟ್ಟಿದ್ದಾರೆ. ಅವರು ತೊಟ್ಟ ಬಿಳಿಯ, ಏಕ-ಭುಜದ ಜ್ಯಾಸನ್ ವು ೨೦೦೯ ಉದ್ಘಟನಾ ಗೌನ್ ಅನ್ನು "ಅನೂಹ್ಯವಾದ ನ್ಯಾನ್ಸೀ ರೇಗನ್ ಮತ್ತು ಜ್ಯಾಕೀ ಕೆನಡಿ"ಯ ಜೋಡಣೆಯಂತಿತ್ತು ಎನ್ನುತ್ತಾರೆ. ಒಬಾಮರ ಸ್ಟೈಲನ್ನು ಜನಪ್ರಿಯ ಎಂದು ಬಣ್ಣಿಸಲಾಗುತ್ತದೆ. ಅವರು ಸಾಮಾನ್ಯವಾಗಿ ವಿನ್ಯಾಸಕಾರರಾದ ಕ್ಯಾಲ್ವಿನ್ ಕ್ಲೀನ್, ಆಸ್ಕರ್ ಡಿ ಲಾ ರೆಂಟಾ, ಇಸಾಬೆಲ್ ಟಾಲೆಡೋ, ನಾರ್ಸಿಸೋ ರಾಡ್ರಿಗ್ವೆಝ್, ಡೋನಾ ರಿಕೋ ಮತ್ತು ಮಾರಿಯೋ ಪಿಂಟೋ ವಿನ್ಯಾಸಗೊಳಿಸಿದ ವಸ್ತ್ರಗಳನ್ನು ತೊಡುತ್ತಾರೆ, ಹಾಗೂ ಫ್ಯಾಷನ್ ಪ್ರವರ್ತಕರಾಗಿದ್ದಾರೆ, ಅದರಲ್ಲೂ ಮಿಚೆಲ್ ಮೆಚ್ಚುವ, ತಮ್ಮ ನಯವಾದ ತೋಳುಗಳನ್ನು ಪ್ರದರ್ಶಿಸುವ ತೋಳಿಲ್ಲದ ಉಡುಪುಗಳು ವಿಶೇಷ ಗಮನ ಸೆಳೆದಿವೆ.
ಅವರು ಮಾರ್ಚ್ ೨೦೦೯ರ ವೋಗ್ ಸಂಚಿಕೆಯ ಮುಖಪುಟ ಮತ್ತು ಫೋಟೋ ಸ್ಪ್ರೆಡ್ ಗಳಲ್ಲಿ ಕಾಣಿಸಿಕೊಂಡರು. ಲೋವ್ ಹೂವರ್ ನಿಂದ ಹಿಡಿದು ಪ್ರತಿ ಪ್ರಥಮ ಮಹಿಳೆಯೂ ವೋಗ್ ನಲ್ಲಿ ಕಾಣಿಸಿಕೊಂಡಿದ್ದಾರೆ, ಆದರೆ ಕೇವಲ ಹಿಲೆರಿ ಕ್ಲಿಂಟನ್ ಮಾತ್ರ ಇವರಿಗೂ ಮೊದಲು ಮುಖಪುಟದಲ್ಲಿ ಕಾಣಿಸಿಕೊಂಡ ಪ್ರಥಮ ಮಹಿಳೆಯಾಗಿದ್ದರು.
ಮಿಚೆಲ್ ರ ಗಂಭೀರವಾದ ಕೊಡುಗೆಗಳ, ಸಾಧನೆಗಳ ಬದಲಿಗೆ ಅವರ ಫ್ಯಾಷನ್ ಪರಿಜ್ಞಾನವನ್ನೇ ಹೆಚ್ಚು ಬಿಂಬಿಸುವ ಮಾಧ್ಯಮಗಳು ಬಹಳ ಟೀಕೆಗಳಿಗೊಳಗಾಗಿವೆ. ಮಿಚೆಲ್ ತಾವು ಸೇನೆ ಮತ್ತು ಕಾರ್ಯಗತ ಕುಟುಂಬಗಳ ಸಂಬಂಧಿತವಾದ ವಿಷಯಗಳ ಬಗ್ಗೆ ಹೆಚ್ಚು ಗಮನ ನೀಡುವುದು ತಾನು ಪ್ರಥಮ ಮಹಿಳೆಯಾಗಿ ಕೈಗೊಳ್ಳಬೇಕಾದ ಆದ್ಯ ಕರ್ತವ್ಯವೆಂದು ನಂಬಿರುವುದಾಗಿ ಹೇಳಿದ್ದಾರೆ. ಯು.ಎಸ್.ನ್ಯೂಸ್ & ವರ್ಲ್ಡ್ ರಿಪೋರ್ಟ್ ಬ್ಲಾಗರ್, ನ ಅತಿಥೇಯ ಹಾಗೂ ಸ್ಕ್ರಿಪ್ಸ್ ಹೊವಾರ್ಡ್ ನ ಅಂಕಣಕಾರರಾದ ಬಾನೀ ಎರ್ಬ್ ಒಬಾಮರ ಬಗ್ಗೆ ಪ್ರಚಾರ ಮಾಡುವವರು ಸಾಧನೆಗಳಿಗಿಂತಲೂ, ವಿಷಯಕ್ಕಿಂತಲೂ ಹೆಚ್ಚಾಗಿ ಶೈಲಿ, ವಿನ್ಯಾಸಗಳ ಬಗ್ಗೆಯೇ ಹೆಚ್ಚು ಒತ್ತು ನೀತುತ್ತಾರೆಂಬ ವಾದವನ್ನು ಮಂಡಿಸುತ್ತಾರೆ. ಸ್ಟೈಲ್ ಬಗ್ಗೆ ಹೆಚ್ಚು ಒತ್ತು ನೀಡುವುದರ ಮೂಲಕ ಒಬಾಮ ತಮ್ಮನ್ನು ತಪ್ಪಾದ ಪಾತ್ರದಲ್ಲಿ ಬಿಂಬಿಸಿಕೊಳ್ಳುತ್ತಿದ್ದಾರೆಂದು ಎರ್ಬ್ ಹಲವಾರು ಬಾರಿ ನುಡಿದಿದ್ದಾರೆ.
ಮಿಚೆಲ್ ಒಮ್ಮೆ, ತನ್ನ ಮೊದಲ ಔದ್ಯೋಗಿಕ ಹೆಜ್ಜೆ ಇಡುವ ಸಂದರ್ಭದಲ್ಲಿ, ಆಗಿನ ತನ್ನ ಪ್ರಿಯಕರರಾದ ಒಬಾಮ ತನ್ನ ಸಂಭಾವ್ಯ ಬಾಸ್ ವ್ಯಾಲರೀ ಜಾರೆಟ್ ರನ್ನು ಭೇಟಿ ಮಾಡಲೆಂದು ಆಶಿಸಿದರು.
ಈಗ ಜಾರೆಟ್ ಆಕೆಯ ಪತಿಯ ಆಪ್ತ ಸಲಹೆಗಾರರಲ್ಲೊಬ್ಬರು. ಇವರ ವೈವಾಹಿಕ ಜೀವನದಲ್ಲಿ ಏರುಪೇರುಗಳಿದ್ದವು. ಬೆಳೆಯುತ್ತಿರುವ ಕುಟುಂಬ ಮತ್ತು ರಾಜಕೀಯ ಕ್ಷೇತ್ರದಲ್ಲಿನ ಪತಿಯ ಬೆಳವಣಿಗೆಗಳೆರಡನ್ನೂ ಸರಿತೂಗಿಸಿಕೊಂಡುಹೋಗುವುದರ ಬಗ್ಗೆ ಸಾಕಷ್ಟು ವಾದಗಳುಂಟಾಗುತ್ತಿದ್ದವು. ಬರಾಕ್ ಒಬಾಮ ತಮ್ಮ ಎರಡನೆಯ ಪುಸ್ತಕ, : ದಲ್ಲಿ "ಆಯಾಸ ಮತ್ತು ಒತ್ತಡಕ್ಕೊಳಗಾಗಿ ನಮಗೆ ಪ್ರೀತಿಗಿರಲಿ, ಮಾತುಕತೆಗೂ ಅವಕಾಶ ಒದಗುತ್ತಿರಲಿಲ್ಲ" ಎಂದು ಬರೆದಿದ್ದಾರೆ. ಆದಾಗ್ಯೂ, ತಮ್ಮ ಕುಟುಂಬದ ಜವಾಬ್ದಾರಿಗಳು ಮತ್ತು ಕಾರ್ಯಬಾಹುಳ್ಯದ ನಡುವೆಯೂ ತಮಗಾಗಿಯೇ ಒಂದಿಷ್ಟು ಸಮಯವನ್ನು ತೆಗೆದಿರಿಸಿಕೊಳ್ಳಲು ಇಬ್ಬರೂ ಯತ್ನಿಸುತ್ತಾರೆ.
ಒಬಾಮರ ಮಕ್ಕಳು ಯೂನಿವರ್ಸಿಟಿ ಆಫ್ ಷಿಕಾಗೋ ಲೆಬಾರೇಟರೀ ಸ್ಕೂಲ್ಸ್ ಎಂಬ ಖಾಸಗಿ ಶಾಲೆಯನ್ನು ಸೇರಿದರು.
ಆ ಶಾಲೆಯ ಮಂಡಳಿಯ ಸದಸ್ಯರಾದ ಮಿಚೆಲ್ ಅದೇ ಯೂನಿವರ್ಸಿಟಿಯ ಶಿಕ್ಷಕರ ಮಕ್ಕಳಿಗೆ ಹೆಚ್ಚು ಸೀಟುಗಳನ್ನು ಕಾಯ್ದಿರಿಸಲು ಯತ್ನಿಸಿದ ಯೂನಿವರ್ಸಿಟಿ ಆಫ್ ಷಿಕಾಗೋದ ಸಂಪರ್ಕ ಹೊಂದಿದ್ದ ಮಂಡಳಿಯ ಸದಸ್ಯರೊಡನೆ ಶಾಲೆಯಲ್ಲಿ ಹೆಚ್ಚಿನ ವೈವಿಧ್ಯತೆ ಕಾಪಾಡುವ ಸಲುವಾಗಿ ಸೆಣಸಿದರು. ತತ್ಫಲವಾಗಿ ಶಾಲೆಯನ್ನು ವಿಸ್ತಾರಗೊಳಿಸುವ ಯೋಜನೆ ರೂಪಗೊಂಡಿತು. ಈಗ ಒಬಾಮ ದಂಪತಿಗಳ ಮಕ್ಕಳು ವಾಷಿಂಗ್ಟನ್ ನಲ್ಲಿರುವ ಸಿಡ್ವೆಲ್ ಫ್ರೆಂಡ್ಸ್ ಸ್ಕೂಲ್ ನಲ್ಲಿ ಓದುತ್ತಿದ್ದಾರೆ; ಇದಕ್ಕೆ ಮುನ್ನ ಜಾರ್ಜ್ ಟೌನ್ ಡೇ ಸ್ಕೂಲ್ ನಲ್ಲಿಯೂ ಓದುವ ಆಲೋಚನೆ ಹೊಂದಿದ್ದರು. ದ ಎಲ್ಲೆನ್ ಡಿಜೆನೆರೆಸ್ ಷೋ ನಡೆಸಿದ ಒಂದು ಸಂದರ್ಶನದಲ್ಲಿ ಮಾತನಾಡುತ್ತಾ ತಾವು ಮತ್ತೆ ಮಕ್ಕಳನ್ನು ಹೊಂದಲು ಬಯಸುವುದಿಲ್ಲ ಎಂದು ಹೇಳಿದರು.
ಇವರಿಗಿಂತಲೂ ಮೊದಲು ಪ್ರಥಮ ಮಹಿಳೆಯರಾಗಿದ್ದ ಲಾರಾ ಬುಷ್, ರೋಸಲಿನ್ ಕಾರ್ಟರ್ ಮತ್ತು ಹಿಲೆರಿ ರೋಧಮ್ ಕ್ಲಿಂಟನ್ ವೈಟ್ ಹೌಸ್ ನಲ್ಲಿ ಮಕ್ಕಳನ್ನು ಬೆಳೆಸುವ ಬಗ್ಗೆ ಇವರಿಗೆ ಸಲಹೆಗಳನ್ನಿತ್ತಿದ್ದಾರೆ. ಮಿಚೆಲ್ ರ ತಾಯಿ ಮೇರಿಯನ್ ರಾಬಿನ್ಸನ್, ಮಕ್ಕಳನ್ನು ನೋಡಿಕೊಳ್ಳಲೆಂದು ವೈಟ್ ಹೌಸ್ ನಲ್ಲಿಯೇ ತಂಗಿದ್ದಾರೆ.
ಕಾನೂನು ವಿದ್ಯೆಯನ್ನು ಮುಗಿಸಿದ ನಂತರ ಮಿಚೆಲ್ ಷಿಕಾಗೋದಲ್ಲಿರುವ ಕಾನೂನು ಸಂಸ್ಥೆಯಾದ ಸಿಡ್ಲೇ ಆಸ್ಟಿನ್ ನಲ್ಲಿ ಕಾರ್ಯವೆಸಗುತ್ತಿದ್ದಾಗ ಅವರ ಬಾವಿ ಪತಿಯನ್ನು ಭೇಟಿಯಾದರು. ಆ ಸಂಸ್ಥೆಯಲ್ಲಿ ಅವರು ಮಾರ್ಕೆಟಿಂಗ್ ಮತ್ತು ಇಂಟೆಲೆಕ್ಷುಯಲ್ ಪ್ರಾಪರ್ಟಿ ವಿಭಾಗಗಳಲ್ಲಿ ಕಾರ್ಯವೆಸಗಿದರು.
೧೯೯೧ರಲ್ಲಿ ಅವರು ಮೇಯರ್ ರ ಸಹಾಯಕರಾಗಿ ಸಾರ್ವಜನಿಕ ವಿಭಾಗೀಯ ಹುದ್ದೆಗಳನ್ನು ಷಿಕಾಗೋ ನಗರ ಸರ್ಕಾರದಲ್ಲಿ ಅಲಂಕರಿಸಿದುದಲ್ಲದೆ ಯೋಜನೆ ಮತ್ತು ಅಭಿವೃದ್ಧಿ ಇಲಾಖೆಗಳಲ್ಲಿಯೂ ಸಹಾಯಕ ಕಮಿಷನರ್ ಆಗಿ ಸೇವೆ ಸಲ್ಲಿಸಿದರು. ೧೯೯೩ರಲ್ಲಿ ಅವರು ಷಿಕಾಗೋ ಆಫೀಸ್ ಆಫ್ ಪಬ್ಲಿಕ್ ಆಲೀಸ್ ಎಂಬ ಲಾಭರಹಿತ ಸಂಸ್ಥೆಯ ಕಾರ್ಯಕಾರಿ ನಿರ್ದೇಶಕಿಯಾಗಿ ಯುವಕರು ಸಾಮಾಜಿಕ ವಿಷಯಗಳಿಗಾಗಿ ಲಾಭರಹಿತ ಗುಂಪುಗಳಲ್ಲಿ ಮತ್ತು ಸರ್ಕಾರಿ ಏಜೆನ್ಸಿಗಳಲ್ಲಿ ದುಡಿಯಲು ಹುರಿದುಂಬಿಸಿದರು. ಅವರು ಅಲ್ಲಿ ಸುಮಾರು ನಾಲ್ಕು ವರ್ಷಗಳ ಕಾಲ ಸೇವೆ ಸಲ್ಲಿಸಿದರು ಮತ್ತು ಅವರು ಬಿಟ್ಟ ೧೨ ವರ್ಷಗಳ ನಂತರವೂ ಯಾರೂ ಸಾಧಿಸಲಾಗದಷ್ಟು ಮಟ್ಟದ ನಿಧಿಸಂಗ್ರಹಣಾ ದಾಖಲೆಯನ್ನು ಆ ಸಂಸ್ಥೆಯಲ್ಲಿ, ಸಂಸ್ಥೆಗಾಗಿ ದಾಖಲಿಸಿದರು.
ಅವರು ಟ್ರೀಹೌಸ್ ಫುಡ್ಸ್ ಇಂಕ್ ನ ಸಂಬಳ ಪಡೆಯುವ ಮಂಡಳಿಯ ಸದಸ್ಯೆಯಾಗಿ ಕಾರ್ಯವೆಸಗಿದರು. , ಆ ಸಂಸ್ಥೆಯು ವಾಲ್-ಮಾರ್ಟ್ ನ ಒಂದು ಪ್ರಮುಖ ಸರಬರಾಜು ಸಂಸ್ಥೆಯಾಗಿತ್ತು. ಆದರೆ ಅವರ ಪತಿ ಟ್ರೆಂಟನ್, ನ್ಯೂಜರ್ಸಿಯಲ್ಲಿ ಮೇ ೧೪, ೨೦೦೭ರಂದು ನಡೆದ ಒಂದು - ಸಭೆಯಲ್ಲಿ ವಾಲ್-ಮಾರ್ಟ್ ಬಗ್ಗೆ ಕಟುವಾಗಿ ಟೀಕಿಸಿದ ತಕ್ಷಣ ತಮ್ಮ ಸ್ಥಾನಕ್ಕೆ ರಾಜೀನಾಮೆ ಇತ್ತು ಆ ಸಂಸ್ಥೆಯ ಸಂಪರ್ಕವನ್ನು ಕಡಿದುಕೊಂಡರು. ಅವರು ಷಿಕಾಗೋ ಕೌನ್ಸಿಲ್ ಆಫ್ ಗ್ಲೋಬಲ್ ಅಫೇರ್ಸ್ ನ ನಿರ್ದೇಶಕ ಮಂಡಳಿಯ ಸದಸ್ಯರಾಗಿ ಸೇವೆ ಸಲ್ಲಿಸುತ್ತಿದ್ದಾರೆ.
ಮಿಚೆಲ್ ಲಾವಾಘ್ನ್ ರಾಬಿನ್ಸನ್ ಒಬಾಮ ಪ್ರಸ್ತುತದಲ್ಲಿ ಅಮೆರಿಕದಲ್ಲಿ ೪೪ನೆಯ ಅಮೆರಿಕದ ಅಧ್ಯಕ್ಷರಾಗಿರುವ ಬರಾಕ್ ಒಬಾಮರ ಪತ್ನಿ; ಇವರು ಅಮೆರಿಕ ಕಂಡ ಮೊದಲ ಆಫ್ರಿಕನ್-ಅಮೆರಿಕನ್ ಯುನೈಟೆಡ್ ಸ್ಟೇಟ್ಸ್ ನ ಪ್ರಥಮ ಮಹಿಳೆ (ಅಮೆರಿಕದಲ್ಲಿ ಅಧ್ಯಕ್ಷರನ್ನು ಪ್ರಥಮ ಪೌರನೆಂದೂ, ಅವರ ಹೆಂಡತಿಯನ್ನು ಪ್ರಥಮ ಮಹಿಳೆ ಎಂದೂ ಕರೆಯುತ್ತಾರೆ) ಎಂಬ ಹೆಗ್ಗಳಿಕೆಗೆ ಪಾತ್ರರಾಗಿದ್ದಾರೆ . ಷಿಕಾಗೋದ ದಕ್ಷಿಣ ಭಾಗದಲ್ಲಿ ತನ್ನ ಜೀವಿತದ ಆದಿಯನ್ನು ಕಳೆದ ಒಬಾಮ ಪ್ರಿನ್ಸ್ ಟನ್ ಯೂನಿವರ್ಸಿಟಿಯಲ್ಲಿ ವ್ಯಾಸಂಗ ಮಾಡಿ ನಂತರ ಹಾರ್ವರ್ಡ್ ಕಾನೂನು ವಿದ್ಯಾಲಯದಲ್ಲಿ ಕಾನೂನು ಪದವಿ ಪಡೆದು ಚಿಕಾಗೋಗೆ ಮರಳಿ ಸಿಡ್ಲೇ ಆಸ್ಟಿನ್ ಎಂಬ ಕಾನೂನು ಸಂಸ್ಥೆಯಲ್ಲಿ ಉದ್ಯೋಗಕ್ಕೆ ಸೇರಿದರು; ಈ ಸಂಸ್ಥೆಯಲ್ಲಿಯೇ ಅವರು ತಮ್ಮ ಬಾವಿ ಪತಿ ಒಬಾಮರನ್ನು ಭೇಟಿಯಾದರು. ನಂತರ ಅವರು ಷಿಕಾಗೋದ ಮೇಯರ್ ರಿಚರ್ಡ್ ಎಂ. ಡಾಲೀಯವರ ಸಿಬ್ಬಂದಿವರ್ಗದ ಅಂಗವಾಗಿ ಮತ್ತು ಯೂನಿವರ್ಸಿಟಿ ಆಫ್ ಷಿಕಾಗೋ ಮೆಡಿಕಲ್ ಸೆಂಟರ್ ನಲ್ಲಿ ಉದ್ಯೋಗ ಮುಂದುವರಿಸಿದರು.
೨೦೦೭ ಮತ್ತು ೨೦೦೮ರಲ್ಲಿ ತಮ್ಮ ಪತಿಯ ಅಧ್ಯಕ್ಷೀಯ ಸ್ಥಾನಕ್ಕೆ ನಡೆಸಿದ ಪ್ರಚಾರದಲ್ಲಿ ತಮ್ಮನ್ನು ಸಂಪೂರ್ಣವಾಗಿ ತೊಡಗಿಸಿಕೊಂಡದ್ದಲ್ಲದೆ ೨೦೦೮ರ ಡೆಮೋಕ್ರಾಟಿಕ್ ನ್ಯಾಷನಲ್ ಕಂವೆಂಷನ್ ನ ಪ್ರಾಸ್ತಾವಿಕ ನುಡಿಯನ್ನೂ ಪ್ರಸ್ತುತ ಪಡಿಸಿದರು. ಇವರಿಗೆ ಇಬ್ಬರು ಹೆಣ್ಣುಮಕ್ಕಳು, ಮಾಲಿಯಾ ಮತ್ತು ಸಾಶಾ;ಇವರು ಒರೆಗಾವ್ ಸ್ಟೇಟ್ ಯೂನಿವರ್ಸಿಟಿಯ ಪುರುಷರ ಬ್ಯಾಸ್ಕೆಟ್ ಬಾಲ್ ತಂಡದ ಶಿಕ್ಷಕರಾದ ಕ್ರೈಗ್ ರಾಬಿನ್ ಸನ್ ರ ತಂಗಿ. ಒಬ್ಬ ಸೆನೇಟರ್ ರ ಪತ್ನಿಯಾಗಿ, ಹಾಗೂ ಕ್ರಮೇಣ ಮೊದಲ ಮಹಿಳೆಯಾಗಿ ಅವರು ಮಹಿಳೆಯರಿಗೆ ಆದರ್ಶಪ್ರಾಯರೂ, ಫ್ಯಾಷನ್ ನ ಸಾಕಾರಮೂರ್ತಿಯೂ ಆಗಿರುವುದಲ್ಲದೆ ಬಡತನದ ಅರಿವು ಮತ್ತು ಆರೋಗ್ಯಕರ ಆಹಾರಸೇವನೆಯನ್ನು ಪ್ರತಿಪಾದಿಸುವ ಗಮನಾರ್ಹ ವಕೀಲೆಯೂ ಆಗಿದ್ದಾರೆ.
ವಿಚಾರಣೆಯ ಮೊದಲ ದಿನ ಎಸ್ಐಎ ಪೈಲಟ್್ಗಳು ಪಡೆಯುತ್ತಿರುವ ಸಂಬಳವನ್ನು ಬಹಿರಂಗಪಡಿಸಲಾಯಿತು. ಏರ್ಲೈನ್ಸ್್ನ ಬೋಯಿಂಗ್ 777 ಹಾರಿಸುವ 935 ಕ್ಯಾಪ್ಟನ್್ಗಳು ತಮ್ಮ ಸಂಬಳ ವರ್ಗದ ಮಧ್ಯ-ಬಿಂದುವಿನಲ್ಲಿ ಕಂಪನಿಯ 36 ವೈಸ್್ ಪ್ರೆಸಿಡೆಂಟರ ಸಂಬಳಕ್ಕಿಂತ ಹೆಚ್ಚಿನ ಸಂಬಳ ಪಡೆಯುತ್ತಿದ್ದಾರೆ ಎಂದು ಪತ್ರಿಕಾ ಹೇಳಿಕೆಯಲ್ಲಿ ತಿಳಿಸಲಾಯಿತು.
ಬೇಟಿ ಆಡ್ಸ್ ಜೊತೆಗಿನ ಪ್ರಸ್ತುತ ಜಾಹೀರಾತು ಗುತ್ತಿಗೆಯನ್ನು ರದ್ದುಪಡಿಸುವುದಾಗಿ ಏರ್ಲೈನ್ 9 ಜನವರಿ 2007ರಂದು ಪ್ರಕಟಿಸಿತು. ಇಯಾನ್ ಬೇಟಿ ಪ್ರಾರಂಭಿಸಿ ಆತನೇ ಮುಖ್ಯಸ್ಥನಾಗಿದ್ದ ಸಿಂಗಪುರದ ಈ ಕಂಪನಿಯು ಸಿಂಗಪುರ್ ಗರ್ಲ್ಸ್ ಬ್ರಾಂಡ್ ನೇಮ್್ ಮಾಡಿದ್ದಕ್ಕೆ ಕಾರಣನಾದವನು, 1972ರಿಂದ ಅದರ ಪಾಲುದಾರ. ಸಿಂಗಪುರ್ ಗರ್ಲ್ ಪ್ರತಿಮೆ ಇನ್ನೂ ಹಾಗೇ ಉಳಿದುಬಂದಿದೆ. ಅದರ ಬದಲಿಗೆ ಎಸ್ಐಎ ಈಗ ತನ್ನ ಆಧುನಿಕ ವಿಮಾನ ಪಡೆ ಮತ್ತು ತಾಂತ್ರಿಕತೆಯ ಕಡೆಗೆ ಬೆಳಕು ಚೆಲ್ಲಿ ಜಾಹೀರಾತು ಮತ್ತು ಪ್ರಚಾರ ಮಾಡುತ್ತಿದೆ. 2007 ಏಪ್ರಿಲ್ 16ರಂದು ಏರ್ಲೈನ್ ನ್ಯೂ ಯಾರ್ಕ್ ಮೂಲದ ಜಾಹೀರಾತು ಏಜೆಂಟ್ ಟಿಬಿಡಬ್ಲ್ಯೂಎ ಯನ್ನು ಏರ್ಲೈನ್್ಗೆ ಸೃಜನಾತ್ಮಕ ಜಾಹೀರಾತು ನಿರ್ವಹಣೆಗೆ ನೇಮಿಸಿತು. ವಾರ್ಷಿಕ $50 ದಶಲಕ್ಷ ಮೌಲ್ಯದ ಮುಂದಿನ ಐದು ವರ್ಷಗಳಿಗೆ ಈ ಗುತ್ತಿಗೆ ಇತ್ತು. ತಾವು ಹೊಸದಾಗಿ ಬ್ರಾಂಡ್ ಮಾಡುವ ಪ್ರಚಾರವನ್ನು "ಎಷ್ಟು ಬೇಗ ಕಾರ್ಯಸಾಧುವಾದ ಅವಕಾಶ ಲಭಿಸುವುದೋ ಆಗ" ಪ್ರಾರಂಭಿಸುವುದಾಗಿ ಎಸ್ಐಎದ ಸಾರ್ವಜನಿಕ ವ್ಯವಹಾರಗಳ ವೈಸ್- ಪ್ರೆಸಿಡೆಂಟ್ ಸ್ಟೀಫನ್ ಫೋರ್್ಶೋ ಹೇಳಿದ್ದಾರೆ. ಜಾಹೀರಾತು ಏಜೆನ್ಸಿಯ ಈ ಬದಲಾವಣೆಯು ಎಸ್ಐಎದ ಮಾಧ್ಯಮ ಏಜೆನ್ಸಿಯನ್ನು ಖರೀದಿಸುವುದರ ಮೇಲೆ ಯಾವುದೇ ಪರಿಣಾಮ ಬೀರುವುದಿಲ್ಲ, ಸದ್ಯ ಅದು ಎಂಇಸಿ.
2006ರ ಫೆಬ್ರವರಿ 22ರಂದು ನಡೆದ ಸಂಪುಟ ಸಭೆಯಲ್ಲಿ ಆಸ್ಟ್ರೇಲಿಯಾದ ಸರ್ಕಾರವು ಆಸ್ಟ್ರೇಲಿಯಾದಿಂದ ಅಮೆರಿಕ ಸಂಯುಕ್ತ ಸಂಸ್ಥಾನಗಳಿಗೆ ಸಿಂಗಪುರ್ ಏರ್ಲೈನ್ಸ್ ವಿಮಾನ ಹಾರಾಟ ನಡೆಸುವುದಕ್ಕೆ ಐದನೆ ಸ್ವತಂತ್ರ ಹಕ್ಕುಗಳನ್ನು ಮಂಜೂರು ಮಾಡದಿರಲು ನಿರ್ಧರಿಸಿತು. ಅಟ್ಲಾಂಟಿಕ್ ಸಾಗರದಾಚೆಗೆ ಹೋಗುವ ಆಸ್ಟ್ರೇಲಿಯಾದ ವಿಮಾನಗಳು ಕಡಿಮೆ ಸಾಮರ್ಥ್ಯದಿಂದ ಬಳಲುತ್ತಿವೆ, ಇದು ಸೀಮಿತ ಸ್ಪರ್ಧೆಗೆ ದಾರಿ ಮಾಡಿದೆ ಮತ್ತು ವಿಮಾನ ಪ್ರಯಾಣ ದರಗಳು ಹೋಲಿಕೆಯಲ್ಲಿ ದುಬಾರಿಯಾಗಿವೆ ಎಂದು ಸಿಂಗಪುರ್ ಏರ್ಲೈನ್ಸ್ ವಾದಿಸಿತು. ಆ ನಡೆಯು ಹೆಚ್ಚುತ್ತಿರುವ ಸ್ಪರ್ಧೆಯಿಂದ ಕ್ವಾಂಟಾಸನ್ನು ರಕ್ಷಿಸುವುದಕ್ಕಾಗಿ ತೆಗೆದುಕೊಂಡ ಕ್ರಮ ಎಂಬುದಾಗಿ ಅದು ಕಾಣುತ್ತಿತ್ತು. ಎಸ್ಐಎ ಈ ಹಿಂದೆಯೂ ಇಂಥ ರಕ್ಷಣಾತ್ಮಕ ಕ್ರಮಗಳನ್ನು ಎದುರಿಸಿತ್ತು. ಏರ್ ಕೆನಡಾ ದೂರು ನೀಡಿದಾಗ ಎಸ್ಐಎ ಟೊರೋಂಟೋ ಮಾರುಕಟ್ಟೆಯಿಂದ ಬಾಗಿಲು ಮುಚ್ಚಿ ಹೊರಗೆ ಬಂದಿತ್ತು. ಗರುಡ ಇಂಡೋನೇಶಿಯಾಗೆ ಸ್ಪರ್ಧಿಸಲು ಅದೇ ರೀತಿಯ ಸಾಧನಗಳು ಇಲ್ಲದೆ ಇದ್ದಾಗ ಅದು ತೋರಿಸಿದ ಪ್ರತಿಭಟನೆಯ ಹಿನ್ನೆಲೆಯಲ್ಲಿ ಜಕಾರ್ತಾದಲ್ಲಿ ಬೋಯಿಂಗ್ 474-400ಗಳ ಹಾರಾಟವನ್ನು ನಿಲ್ಲಿಸುವಂತೆ ಬಲವಂತಕ್ಕೆ ಒಳಪಡಿಸಲಾಗಿತ್ತು.
ಸಿಂಗಪುರ ಮತ್ತು ಮಲೇಶಿಯಾಗಳ ನಡುವೆ ರಾಜಕೀಯ ಭಿನ್ನಮತ ತಲೆದೋರಿದಾಗ ಎರಡು ಪ್ರತ್ಯೇಕ ಸಂಸ್ಥೆಗಳು ಸಿಂಗಪುರ ಏರ್ಲೈನ್ಸ್ ಮತ್ತು ಮಲೇಶಿಯನ್ ಏರ್ಲೈನ್ಸ್ ಸಿಸ್ಟಮ್ ಅಸ್ತಿತ್ವಕ್ಕೆ ಬಂದು ಎಂಎಸ್್ಎ 1972ರಲ್ಲಿ ತನ್ನ ಕಾರ್ಯಾಚರಣೆಯನ್ನು ನಿಲ್ಲಿಸಿತು. ಸಿಂಗಪುರ ಏರ್ಲೈನ್ಸ್ ಎಂಎಸ್ಎದ ಎಲ್ಲ 10 ಬೋಯಿಂಗ್ 707 ಮತ್ತು 737 ಗಳನ್ನು ತಾನೇ ಇಟ್ಟುಕೊಂಡಿತು. ಸಿಂಗಪುರ ಹೊರಗಿನ ಅಂತಾರಾಷ್ಟ್ರೀಯ ಮಾರ್ಗಗಳನ್ನು ಉಳಿಸಿಕೊಂಡಿತು. ಅಲ್ಲದೆ ನಗರದಲ್ಲಿಯ ಕಾರ್ಪೋರೇಟ್ ಕೇಂದ್ರ ಕಚೇರಿ ಇದರ ಬಳಿಯೇ ಉಳಿಯಿತು. ಮತ್ತು ಎಂಎಸ್ಎದ ಹಿಂದಿನ ಜಂಟಿ ಮುಖ್ಯಸ್ಥ ಜೆ.ವೈ.ಪಿಳ್ಳೆಯವರನ್ನು ಮೊದಲ ಅಧ್ಯಕ್ಷರನ್ನಾಗಿ ಮಾಡಿಕೊಂಡಿತು. ವಿಮಾನದ ಮಹಿಳಾ ಸಿಬ್ಬಂದಿ 1968ರಲ್ಲಿ ಮೊದಲ ಬಾರಿಗೆ ಪರಿಚಯಿಸಿದ ಸರೋಂಗ್ ಕೆಬಯಾ ಸಮವಸ್ತ್ರವನ್ನೇ ಧರಿಸುವುದನ್ನು ಮುಂದುವರಿಸಿದರು. ಸ್ಥಳೀಯವಾಗಿ ಆರಂಭಿಸಿದ ಜಾಹೀರಾತು ಕಂಪನಿ ಬಾತೇ ಆ್ಯಡ್ಸ್್ಗೆ ಏರ್ಲೈನ್ ಮಾರುಕಟ್ಟೆ ಹಕ್ಕನ್ನು ನೀಡಲಾಗಿತ್ತು. ಅಂತಿಮವಾಗಿ ಆಯ್ಕೆಮಾಡಿದ ಬಲಿಷ್ಠವಾದ ಕೇಬಯಾ ಧರಿಸಿದ ವ್ಯವಸ್ಥಾಪಕಿಯರು ಏರ್ಲೈನ್್ಗೆ ಒಂದು ಪ್ರತಿಮೆಯಂತಾಗಿ ಅವರನ್ನು ಸಿಂಗಪುರ ಗರ್ಲ್ಸ್ ಎಂದು ಕರೆಯಲಾರಂಭಿಸಿದರು.
ಸಿಂಗಪುರ್ ಏರ್ಲೈನ್ಸ್ "ಸುಪರ್್ಜಂಬೋ" ಏರ್್ಬಸ್ ಎ380ಯ ಆರಂಭದ ಗ್ರಾಹಕ ಆಗಿತ್ತು. ಏರ್ಲೈನ್್ಗೆ ಸಂಬಂಧಿಸಿದ ಏರ್್ಕ್ರಾಫ್ಟ್್ಗಳ ನಿರ್ವಹಣೆ ಮತ್ತು ಎಂಜಿನಿಯರಿಂಗ್್ನಂಥ ವೈವಿಧ್ಯಮಯ ಉದ್ಯಮವನ್ನು ಎಸ್ಐಎ ಹೊಂದಿದೆ. ಇದರ ಸಂಪೂರ್ಣ ಮಾಲೀಕತ್ವವನ್ನು ಹೊಂದಿರುವ ಅಂಗಸಂಸ್ಥೆ ಸಿಲ್ಕ್್ಏರ್. ಎರಡನೆ ದರ್ಜೆಯ ನಗರಗಳಿಗೆ ಚಿಕ್ಕ ಸಾಮರ್ಥ್ಯದ ಅಗತ್ಯಗಳೊಂದಿಗೆ ಪ್ರಾದೇಶಿಕ ಹಾರಾಟವನ್ನು ಇದು ನಿರ್ವಹಿಸುತ್ತದೆ. ಅಂಗಸಂಸ್ಥೆ ಸಿಂಗಪುರ್ ಏರ್ಲೈನ್ಸ್ ಕಾರ್ಗೋ ಎಸ್ಐಎದ ಸಮರ್ಪಿತ ಸರಕು ಸಾಗಣೆ ವಿಮಾನಗಳನ್ನೂ ನಿರ್ವಹಿಸುವುದು ಮತ್ತು ಎಸ್ಐಎದ ಪ್ರಯಾಣಿಕರ ವಿಮಾನದಲ್ಲಿಯ ಸರಕು-ಒಯ್ಯುವ ಸಾಮರ್ಥ್ಯವನ್ನು ನಿರ್ವಹಿಸುವುದು. ಎಸ್ಐಎ ವರ್ಜಿನ್ ಅಟ್ಲಾಂಟಿಕ್್ನಲ್ಲಿ ಶೇ.49 ಶೇರುಗಳನ್ನು ಹೊಂದಿದೆ. ಟೈಗರ್ ಏರ್್ವೇಸ್್ನಲ್ಲಿಯ ತನ್ನ ಹಕ್ಕಿನಿಂದ ಕಡಿಮೆ- ವೆಚ್ಚದ ಸಾಗಾಟದ ನಿರ್ವಹಣೆ ಮಾಡುವುದು. ಆದಾಯ, ಪ್ರಯಾಣಿಕರು, ಕಿಲೋಮೀಟರು ಗಳ ದೃಷ್ಟಿಯಿಂದ ಜಗತ್ತಿನಾದ್ಯಂತ ಇರುವ 15 ಉನ್ನತ ವಿಮಾನ ಕಂಪನಿಗಳಲ್ಲಿ ಇದೂ ಒಂದು. ಅಂತಾರಾಷ್ಟ್ರೀಯ ಪ್ರಯಾಣಿಕರ ಸಾಗಾಟದಲ್ಲಿ ಇದು ಜಗತ್ತಿನಲ್ಲಿ 6ನೆ ಸ್ಥಾನದಲ್ಲಿದೆ.
ತಮ್ಮ ಸಂಬಂಧಗಳನ್ನು ಉತ್ತಮಪಡಿಸಿಕೊಳ್ಳುವ ನಿಟ್ಟಿನಲ್ಲಿ ಪರಸ್ಪರ ಕಾರ್ಮಿಕ ಪರ ಮತ್ತು ಉದ್ಯಮ ಪರ ಎಂಬ ಘೋಷಣೆಯೊಂದಿಗೆ 2007ರ ಏಪ್ರಿಲ್ 2 ರಂದು ಏರ್ಲೈನ್ ಗ್ರುಪ್ ಮತ್ತು ಅದರ ಕಾರ್ಮಿಕ ಸಂಘಟನೆಗಳು ಜಂಟಿಯಾಗಿ ಸಿಂಗಪುರ್ ಏರ್ಲೈನ್ಸ್ ಗ್ರುಪ್ ಯೂನಿಯನ್- ಮ್ಯಾನೇಜ್್ಮೆಂಟ್ ಪಾರ್ಟನರ್್ಶಿಪ್ಅನ್ನು ಮತ್ತು ಲೇಬರ್್ ಮೂವ್್ಮೆಂಟ್ 2011 ಅನ್ನು ಜಂಟಿಯಾಗಿ ಆರಂಭಿಸಿದರು. 2008ರ ಏಪ್ರಿಲ್್ನಲ್ಲಿ ಏರ್ಲೈನ್ ಚೇರ್ಮನ್ ಸ್ಟೀಫನ್ ಲೀ, ಆಡಳಿತ ಮಂಡಳಿ ಮತ್ತು ಕಾರ್ಮಿಕ ಸಂಘಟನೆಗಳ ನಡುವಿನ ಸಂಬಂಧಗಳು ಕಳೆದ ಎರಡು ವರ್ಷಗಳಲ್ಲಿ ಅವುಗಳ ನಡುವೆ ಹೆಚ್ಚಿನ ಸಂಪರ್ಕದಿಂದ ಸ್ಥಿರವಾಗಿವೆ ಮತ್ತು ಸೌಹಾರ್ದದಿಂದ ಕೂಡಿದೆ ಎಂದು ಘೋಷಿಸಿದರು. ಸಚಿವರ ಸಲಹೆಗಾರ ಲೀ ಕ್ಯುಆನ್ ಯೀವ್ ಸೇರಿದಂತೆ ಅನೇಕ ಸರ್ಕಾರಿ ವ್ಯಕ್ತಿಗಳನ್ನು ಅವರು ಪ್ರಸ್ತಾಪಿಸಿದರು. ಭಿನ್ನಮತವನ್ನು ಶಮನ ಮಾಡುವುದಕ್ಕೆ ಅವರೆಲ್ಲ ಮಧ್ಯಪ್ರವೇಶಿಸಿದರು ಎಂದು ಹೇಳಿದರು. ಮುಂದೆ ಇನ್ನೂ ಹೆಚ್ಚು ನಿಯಮಿತವಾದ ಸಭೆಗಳು ವಿನಿಮಯಗಳು ಎರಡೂ ಕಡೆಯಿಂದ ನಡೆಯಲಿವೆ ಎಂದರು.
ಈ ಉತ್ಪನ್ನವನ್ನು ವಿನ್ಯಾಸಗೊಳಿಸಿದ್ದು ಫ್ರೆಂಚ್ ಐಶಾರಾಮಿ ಹಡಗಿನ ಒಳಾಂಗಣ ವಿನ್ಯಾಸಕಾರ ಜೀನ್-ಜಾಕ್ವೆಸ್ ಕೋಸ್ಟೆ ಮತ್ತು ಇದರಲ್ಲಿ ಪ್ರತ್ಯೇಕ ಕಂಪಾರ್ಟ್್ಮೆಂಟುಗಳು ಇವೆ. ಇವುಗಳ ಗೋಡೆ ಮತ್ತು ಬಾಗಿಲುಗಳ ಎತ್ತರ 1.5 ಮೀ. ಚರ್ಮದ ಸೀಟುಗಳನ್ನು ಉಬ್ಬಿರುವಂತೆ ಮಾಡಿದವರು ಇಟಲಿಯ ಪೋಲ್ಟ್ರೋನಾ ಫ್ರೌ. ಅವು ಅಗಲವಾಗಿವೆ. (ಕೈಗಳನ್ನು ಇರಿಸಿಕೊಳ್ಳುವ ಆರ್ಮ್ ರೆಸ್ಟ್ ಮೇಲಿದ್ದಾಗ ಮತ್ತು ಆರ್ಮ್ ರೆಸ್ಟ್ ಕೆಳಗಿದ್ದಾಗ ಅಗಲವಾಗಿರುವುದು) ಮತ್ತು ಒಂದು ಎಲ್್ಸಿಡಿ ಟೀವಿ ಮುಂದಿನ ಗೋಡೆಯ ಮೇಲೆ. ಬೆಡ್ ಸೀಟಿನಿಂದ ಪ್ರತ್ಯೇಕವಾಗಿದೆ ಮತ್ತು ಹಿಂದಿನ ಗೋಡೆಯಿಂದ ಅದನ್ನು ಮಡಚಿ ತೆಗೆಯಬಹುದು, ಸೂಟ್ ಒಳಗಿನ ಇತರ ಅನೇಕ ಭಾಗಗಳೊಂದಿಗೆ ಅದನ್ನು ಗಾದಿಯನ್ನು ಹಾಕುವುದಕ್ಕೆ ತಗ್ಗಿಸಬಹುದು. ಬಾಗಿಲುಗಳಿಗೆ ಕಿಟಕಿಗಳಿವೆ ಮತ್ತು ಖಾಸಗಿತನಕ್ಕಾಗಿ ಅವನ್ನು ಮುಚ್ಚಬಹುದು. ಮಧ್ಯದಲ್ಲಿರುವ ಸೂಟ್ ್ಗಳಲ್ಲಿ ಡಬ್ಬಲ್ ಬೆಡ್ ರೂಪಿಸುವ ಅವಕಾಶವಿದೆ. ಅವರ ನಡುವಿನ ಖಾಸಗಿ ಮರೆಯು ಛಾವಣಿಯ ವರೆಗೂ ತಲುಪಿರುತ್ತದೆ.
ಆರಂಭದಲ್ಲಿ ವಿಮಾನದ ಸಿಬ್ಬಂದಿಯ ಸುತ್ತಮುತ್ತಲೇ ಬ್ರ್ಯಾಂಡ್ ಮಾಡುವುದು ಮತ್ತು ಪ್ರಚಾರ ಮಾಡುವ ಪ್ರಯತ್ನ ನಡೆಯಿತು. ಇದಕ್ಕೆ ವಿರುದ್ಧವಾಗಿ ಇತರ ಬಹುತೇಕ ಏರ್ಲೈನ್್ಗಳು ಸಾಮಾನ್ಯವಾಗಿ ವಿಮಾನ ಮತ್ತು ಸೇವೆಗಳನ್ನು ಪ್ರಮುಖವಾಗಿ ಪ್ರಚಾರ ಮಾಡುತ್ತವೆ. ನಿರ್ದಿಷ್ಟವಾಗಿ ಸಿಂಗಪುರ್ ಗರ್ಲ್ಸ್ ಎಂದು ಹೆಸರಾದ ಮೇಲ್ವಿಚಾರಕಿಯರು ವ್ಯಾಪಕವಾಗಿ ಯಶಸ್ವಿಯೂ ಆದರು ಮತ್ತು ಹೆಚ್ಚಿನ ಏರ್ಲೈನ್ಸ್ ಜಾಹಿರಾತುಗಳಲ್ಲಿ ಮತ್ತು ಪ್ರಕಟಣೆಗಳಲ್ಲಿ ಅವರು ಕಾಣಿಸಿಕೊಳ್ಳುವುದು ಸಾಮಾನ್ಯವಾಯಿತು. ಈ ಬ್ರಾಂಡ್ ಮಾಡುವ ಕಾರ್ಯತಂತ್ರವು ಸಿಂಗಪುರ್ ಗರ್ಲ್ಸ್ ಸುತ್ತ ಒಂದು ಪೌರಾಣಿಕ ದಿವ್ಯತೇಜವನ್ನು ನಿರ್ಮಿಸುವ ಉದ್ದೇಶವನ್ನು ಹೊಂದಿತ್ತು. ಮತ್ತು ಅವರನ್ನು ಏಶಿಯಾದ ಆತಿಥ್ಯದ ಮತ್ತು ಲಾವಣ್ಯದ ಪ್ರತಿನಿಧಿಯೆಂಬಂತೆ ಚಿತ್ರಿಸುವುದಾಗಿತ್ತು. ಏರ್ಲೈನ್್ದ ತರಬೇತಿ ಕಾರ್ಯಕ್ರಮಗಳಲ್ಲಿ ಕ್ಯಾಬಿನ್ ಮತ್ತು ತಾಂತ್ರಿಕ ಹಾರಾಟ ಸಿಬ್ಬಂದಿಗೆ ಈ ವಿಷಯದ ಕುರಿತು ತಿಳಿಹೇಳಲಾಗುತ್ತಿತ್ತು.
ಈ ಏರ್ಲೈನ್ ಸಿಂಗಪುರ ನೆಲೆಯಿಂದ ಆಚೆಯೂ ತನ್ನ ವ್ಯಾಪ್ತಿಯನ್ನು ವಿಸ್ತರಿಸುವ ಉದ್ದೇಶದಿಂದ ಇತರ ಏರ್ಲೈನ್ ಗಳಲ್ಲಿಯೂ ಹೂಡಿಕೆಯನ್ನು ಮಾಡಿತ್ತು. ಹೀಗಿದ್ದೂ ಇದರ ಪರಿಣಾಮ ಹಣಕಾಸಿನ ದೃಷ್ಟಿಯಿಂದ ನಿಷೇಧಾತ್ಮಕವಾಗಿತ್ತು. 1989ರಲ್ಲಿ ಇದು ಡೆಲ್ಟಾ ಏರ್ಲೈನ್ಸ್ ಮತ್ತು ಸ್ವಿಸ್ ಏರ್ ಜೊತೆ ತ್ರಿಪಕ್ಷೀಯ ಒಡಂಬಡಿಕೆಯನ್ನು ಮಾಡಿಕೊಂಡಿತು. ಆದರೆ 1999ರಲ್ಲಿ ಪ್ರತಿಯೊಂದು ಕಂಪನಿಯಲ್ಲಿಯ ಶೇ.5 ಈಕ್ವಿಟಿಯನ್ನು ಹಿಂದಕ್ಕೆ ಪಡೆದು ಅವರ ಪಾಲುದಾರಿಕೆಗೆ ಅಂತ್ಯ ಹಾಡಿತು. 2000ನೆ ಇಸ್ವಿಯಲ್ಲಿ ಏರ್ಲೈನ್ ಏರ್ ನ್ಯೂಜಿಲೆಂಡ್ ನ ಶೇ.25 ಪಾಲು ಖರೀದಿಸಿತು. ಏರ್ ನ್ಯೂಜಿಲೆಂಡ್ ದಿವಾಳಿಯ ಅಂಚಿಗೆ ಬಂದು ನಿಂತಾಗ ನ್ಯೂಜಿಲೆಂಡ್ ಸರ್ಕಾರವು ಏರ್ಲೈನ್ ದಿವಾಳಿಯಾಗುವುದನ್ನು ತಪ್ಪಿಸಲು ಅದನ್ನು ಖರೀದಿಸಿತು ಮತ್ತು ಸಿಂಗಪುರ್ ಏರ್ಲೈನ್ಸ್ ಪಾಲನ್ನು ಶೇ.4.5ಕ್ಕೆ ಇಳಿಸಿತು. ಆನಂತರ ಇದನ್ನು ಭಾರೀ ನಷ್ಟದೊಂದಿಗೆ 2004ರಲ್ಲಿ ಮಾರಲಾಯಿತು.
2007 ಮಾರ್ಚ್ 31ರ ಹಣಕಾಸು ವರ್ಷದ ಕೊನೆಯಲ್ಲಿ ಸಿಂಗಪುರ್ ಏರ್ಲೈನ್ಸ್ ಗ್ರುಪ್ ಒಟ್ಟೂ 29,457 ಸಿಬ್ಬಂದಿಯನ್ನು ಹೊಂದಿತ್ತು. ಮೂಲ ಏರ್ಲೈನ್ ತಾನೇ 13,942 ಸಿಬ್ಬಂದಿಯನ್ನು ಹೊಂದಿತ್ತು.ಇವರಲ್ಲಿ 2174 ಪೈಲಟ್್ಗಳು ಮತ್ತು 6914 ಕ್ಯಾಬಿನ್ ಸಿಬ್ಬಂದಿ ಇದ್ದರು. ಈ ಗುಂಪಿನ ನೌಕರರಿಗೆ ಐದು ಕಾರ್ಮಿಕ ಸಂಘಟನೆಗಳಿವೆ. ಅವು ಸಿಂಂಗಪುರ್ ಏರ್ಲೈನ್ಸ್ ಸ್ಟಾಫ್ ಯೂನಿಯನ್ , ದಿ ಎಸ್ಐಎ ಎಂಜಿನಿಯರಿಂಗ್ ಕಂಪನಿ ಎಂಜಿನಿಯರ್ಸ್ ಆ್ಯಂಡ್ ಎಕ್ಸಿಕ್ಯೂಟಿವ್ಸ್ ಯೂನಿಯನ್ , ದಿ ಸಿಂಗಪೂರ್ ಏರ್ಪೋರ್ಟ್ ಟರ್ಮಿನಲ್ ಸರ್ವಿಸಸ್ ವರ್ಕರ್ಸ್ ಯೂನಿಯನ್ , ದಿ ಏರ್ ಟ್ರಾನ್ಸ್್ಪೋರ್ಟ್ ಎಕ್ಸಿಕ್ಯುಟಿವ್ಸ್ ಸ್ಟಾಫ್ ಯುನಿಯನ್ , ಮತ್ತು ದಿ ಏರ್ ವೈನ್ ಪೈಲಟ್ಸ್ ಅಸೋಸಿಯೇಶನ್ ಸಿಂಗಪುರ್ .
2004ರಲ್ಲಿ ಎಸ್ಐಎ ಪೆಸಿಫಿಕ್ ಸಾಗರದಾಚೆಗೆ ತಡೆರಹಿತ ವಿಮಾನ ಹಾರಾಟವನ್ನು ಆರಂಭಿಸಿತು. ಸಿಂಗಪುರದಿಂದ ಲಾಸ್ ಎಂಜಿಲಸ್ ಮತ್ತು ನೆವಾರ್ಕ್್ಗೆ ಏರ್್ಬಸ್ ಎ340-500 ಬಳಸಿ ಈ ಸೇವೆ ನೀಡಲಾಯಿತು. ಈ ವಿಮಾನಗಳು ಸಿಂಗಪುರ ಮತ್ತು ಅಮೆರಿಕ ಸಂಯುಕ್ತ ಸಂಸ್ಥಾನಗಳ ನಡುವಿನ ಮೊಟ್ಟಮೊದಲ ತಡೆರಹಿತ ವಾಯುಯಾನ ಸೇವೆ ಎಂದು ದಾಖಲಾಯಿತು. ಸಿಂಗಪುರದಿಂದ ನೆವಾರ್ಕ್ ವಿಮಾನವು ಅತ್ಯಂತ ದೂರಕ್ಕೆ ನಿಗದಿಯಾದ ವಾಣಿಜ್ಯ ವಿಮಾನವೆಂದು ದಾಖಲಾಯಿತು. ಒಂದೊಂದು ಕಡೆಯಿಂದ 18 ತಾಸುಗಳ ಹಾರಾಟ ಇದು ಸಿಂಗಪುರ್ ಏರ್ಲೈನ್ಸ್ ನೆವಾರ್ಕ್ ಮತ್ತು ಲಾಸ್್ಎಂಜಿಲಸ್ ಮಾರ್ಗದಲ್ಲಿ ಹಾರಿಸಲು ತನ್ನ ಐದು ಏರ್್ಬಸ್ ಎ340-500 ವಿಮಾನಗಳನ್ನು 64 ಬಿಸಿನೆಸ್ ಕ್ಲಾಸ್ /117 ಪ್ರೀಮಿಯಂ ಎಕಾನಮಿ ಕ್ಲಾಸ್ ವಿನ್ಯಾಸದಿಂದ ಎಲ್ಲ 100 ಸ್ಥಾನಗಳೂ ಬಿಸಿನೆಸ್ ಕ್ಲಾಸ್ ವಿನ್ಯಾಸಕ್ಕೆ ಬದಲಾಯಿಸಿತು.
1963ರಲ್ಲಿ ಮಲಯಾ, ಸಿಂಗಪುರ, ಸಬಾಹ್ ಮತ್ತು ಸರವಾಕ್ ಮಲೇಶಿಯಾ ಒಕ್ಕೂಟವನ್ನು ಸ್ಥಾಪಿಸಲಾಯಿತು. ಆಗ ಏರ್ಲೈನ್ ಹೆಸರನ್ನು "ಮಲಯನ್ ಏರ್್ವೇಸ್"್ನಿಂದ "ಮಲೇಶಿಯನ್ ಏರ್್ವೇಸ್"್ಗೆ ಬದಲಾಯಿಸಲಾಯಿತು. ಎಂಎಎಲ್ ಬೋರ್ನಿಯೋ ಏರ್್ವೇಸ್್.ಅನ್ನು ಖರೀದಿಸಿತು. 1966ರಲ್ಲಿ ಒಕ್ಕೂಟದಿಂದ ಸಿಂಗಪುರ ಪ್ರತ್ಯೇಕವಾದುದರಿಂದ ಏರ್ಲೈನ್ ಹೆಸರನ್ನು ಮಲೇಶಿಯಾ- ಸಿಂಗಪುರ ಏರ್ಲೈನ್ಸ್ ಎಂದು ಬದಲಿಸಲಾಯಿತು. ಅದರ ಮರುವರ್ಷ ಏರ್ಲೈನ್ ಪಡೆಯಲ್ಲಿ ಮತ್ತು ಮಾರ್ಗದಲ್ಲಿ ವ್ಯಾಪಕ ವಿಸ್ತರಣೆ ನೋಡಲು ದೊರೆಯಿತು. ಎಂಎಸ್ಎದ ಮೊದಲ ಬೋಯಿಂಗ್ ವಿಮಾನ ಬೋಯಿಂಗ್ 707ದ ಖರೀದಿಯೂ ಇದರಲ್ಲಿ ಸೇರಿದೆ. ಸಿಂಗಪುರದಲ್ಲಿ ಅತಿ ಎತ್ತರದ ಕೇಂದ್ರ ಕಚೇರಿಯ ನಿರ್ಮಾಣವೂ ಪೂರ್ಣಗೊಂಡಿತು. ಇದಾದ ಬಳಿಕ ಬೋಯಿಂಗ್ 737 ಗಳನ್ನು ಶೀಘ್ರವೇ ವಿಮಾನ ಶ್ರೇಣಿಗೆ ಸೇರಿಸಲಾಯಿತು.
ಏರ್ಲೈನ್್ ಬಲವು ರಕ್ಷಣಾತ್ಮಕ ಕ್ರಮಗಳ ಕಾರಣದಿಂದ ಅದನ್ನು ಪ್ರಮುಖ ವಿದೇಶೀ ಮಾರುಕಟ್ಟೆಯಿಂದ ಹೊರಗಿಡುವುದಕ್ಕೆ ಕಾರಣವಾಗಿದೆ. ವಿಶೇಷವಾಗಿ ಆಸ್ಟ್ರೇಲಿಯಾದಿಂದ ಅಮೆರಿಕ ಸಂಯುಕ್ತ ಸಂಸ್ಥಾನಕ್ಕೆ ಅಟ್ಲಾಂಟಿಕ್ ಸಾಗರದಾಚೆಯ ಮಾಗ್ರದಲ್ಲಿ ಅವಕಾಶವನ್ನು ಪಡೆಯುವ ಪ್ರಯತ್ನವು ಯಶಸ್ವಿಯಾಗಲಿಲ್ಲ. ಆಸ್ಟ್ರೇಲಿಯಾದಿಂದ ಅಮೆರಿಕ ಸಂಯುಕ್ತ ಸಂಸ್ಥಾನಕ್ಕೆ ತೆರಳುವ ಮಾರ್ಗದಲ್ಲಿ ಅನುಮತಿ ನೀಡುವ ನಿರ್ಧಾರವನ್ನು ಆಸ್ಟ್ರೇಲಿಯಾದ ಅಧಿಕಾರಿಗಳು ಬದಲಿಸಿದರು. ತಾನು ನಾಟಕೀಯವಾಗಿ ಕೆನಡಾಕ್ಕೆ ಸೇವೆಯನ್ನು ವಿಸ್ತರಿಸುವುದಾಗಿ ಮತ್ತು ವ್ಯಾಂಕೋವರ್್ಅನ್ನು ಉತ್ತರ ಅಮೆರಿಕದ ತನ್ನ ಕೇಂದ್ರವನ್ನಾಗಿ ಮಾಡಿಕೊಳ್ಳುವ ಉದ್ದೇಶವಿದೆ ಎಂದು ಎಸ್ಐಎ ಹೇಳಿತು. ಆದರೆ, ಕೆನಡಾದ ರಕ್ಷಣಾತ್ಮಕ ನೀತಿಗಳಿಂದಾಗಿ ಹಾಗೆ ಮಾಡುವುದು ಸಾಧ್ಯವಾಗಲಿಲ್ಲ ಅದು ದೂರಿತು.
1968ರಲ್ಲಿ ಪಿಯೆರ್ರೆ ಬಲ್ಮೈನ್ ವಿನ್ಯಾಸಗೊಳಿಸಿದ ಮಲಯ ಸರೋಂಗ್ ಕೆಬಯಾ ದ ಒಂದು ರೂಪವಾಗಿರುವ ದಿರಿಸಿನಲ್ಲಿ ಅವರು ಶೋಭಿಸುತ್ತಾರೆ. ಸಿಂಗಪುರ್ ಗರ್ಲ್ಸ್್ಗಳ ಸಮವಸ್ತ್ರ ಬಹುತೇಕ ಬದಲಾಗಿಯೇ ಇಲ್ಲ. ಮೇಲ್ವಿಚಾರಕರು ಹಿಂದೆ ತಿಳಿ-ನೀಲಿ ಬಿಸಿನೆಸ್ ಜಾಕೆಟ್್ಗಳನ್ನು ಮತ್ತು ಬೂದುಬಣ್ಣದ ಟ್ರೌಸರ್್ಗಳನ್ನು ಧರಿಸುತ್ತಿದ್ದರು. 2008ರ ಜೂನ್್ದಿಂದ ಇದನ್ನುಬಲ್ಮೈನ್ ಯುನಿಫಾರ್ಮ್ಸ್್ನ ಕಲಾತ್ಮಕ ನಿರ್ದೇಶಕ ಕ್ರಿಸ್ಟೋಫೆ ಗಲಿಬರ್ಟ್ ಅದನ್ನು ಮರುವಿನ್ಯಾಸಗೊಳಿಸಿದರು. ಹೊಸ ಮೇಲ್ವಿಚಾರಕರ ಸಮವಸ್ತ್ರವು ಏಕ ಎದೆಯ ಕಡು ನೀಲಿ ಬಣ್ಣದ ಸೂಟ್ , ಆಕಾಶ ನೀಲಿ ಬಣ್ಣದ ಶರ್ಟ್ ಮತ್ತು ವಿವಿಧ ಬಣ್ಣದ ಪಟ್ಟಿಗಳ ಟೈ ಒಳಗೊಂಡಿದೆ. ಟೈ ಬಣ್ಣವು ಸಿಬ್ಬಂದಿಯ ನಾಲ್ಕು ಶ್ರೇಣಿಗಳನ್ನು ಪ್ರತ್ಯೇಕಿಸುತ್ತದೆ.
ಸಿಂಗಪುರ್ ಏರ್ಲೈನ್ಸ್್ನ ಬಿಸಿನೆಸ್ ಕ್ಲಾಸನ್ನು 2006ರ ವರೆಗೂ ರಫ್ಲೀಸ್ ಕ್ಲಾಸ್ ಎಂದು ಕರೆಯುತ್ತಿದ್ದರು. ಎ380, ಎ340-500 ಮತ್ತು ಬೋಯಿಂಗ್ 777-300ಇಆರ್್ಗಳಲ್ಲಿ, ಪೂರ್ಣ ಸಪಾಟಾಗುವ ಬೆಡ್ 1-2-1 ವಿನ್ಯಾಸದಲ್ಲಿ ಮುಂಭಾಗದಲ್ಲಿ ಮುಖವಿರುವ ಸೀಟುಗಳು ಲಭ್ಯವಿವೆ. ಉಳಿದ ಅನೇಕ ಏರ್ಲೈನ್್ಗಳಲ್ಲಿ ಅಂಕುಡೊಂಕಾಗಿ ಬಿಸಿನೆಸ್ ಕ್ಲಾಸ್್ನಲ್ಲಿ ಸಪಾಟಾದ ಬೆಡ್ ವ್ಯವಸ್ಥೆ ಮಾಡಿರುವುದಕ್ಕೆ ಇದು ವಿರುದ್ಧ. 1-2-1 ವಿನ್ಯಾಸದಲ್ಲಿ ಅನುವುಗೊಳಿಸಿದ ಹೊಸ ಬಿಸಿನೆಸ್ ಕ್ಲಾಸ್ ಸಾಕಷ್ಟು ಅಗಲವಾಗಿದೆ. ಚರ್ಮದ ಸೀಟುಗಳು ಕರ್ಣಾಕಾರದಲ್ಲಿ ಸ್ಕ್ರೀನ್ ಸೈಜ್ ಪರ್ಸನಲ್ ಟೆಲಿವಿಷನ್, ಸೀಟಿನೊಳಗೇ ವಿದ್ಯುತ್ ಪೂರೈಕೆ ಮತ್ತು 2 ಯುಎಸ್್ಬಿ ಪೋರ್ಟ್್ಗಳು ಇವೆ.